open-index/open-wikipedia-markdown huggingface dataset:
騰訊

（）係中國一間民營嘅資訊科技公司，1998年由馬化騰創辦，2004年喺香港交易所上市，而家係全球第四大互聯網公司，排Google、亞馬遜同Ebay後面。

## 主要旗下公司
*今日傳媒集團 - 旗下媒體包括：今日悉尼、今日墨爾本、今日昆士蘭、今日阿德、今日珀斯
## 睇埋
*騰訊QQ
*微信

## 出面網頁
* 
## 參考
南沙灣

**南沙灣**可以係：
*南沙灣 (廣州)：廣州南沙區近珠江入海口嘅海濱景區。
*南沙灣 (珠海)：珠海香洲區東澳島嘅海灘景區。
南沙灣 (廣州)

**南沙灣**（）係中國廣東廣州嘅一處旅遊景區，喺南沙區南沙街道東南角，大角山東邊近獅子洋同伶仃洋嘅交界。

佢亦係1996年由霍英東集團負責出錢搞嘅景區，最先搞出南沙天后宮同蒲州花園，後嚟搞咗濱海濕地同濱海樂園、沙灘景區。而家亦係廣州一旅遊熱門景區。

## 睇埋
* 南沙天后宮
* 蒲州花園
* 南沙濱海濕地景區
* 南沙濱海樂園

類:廣州旅遊景點
類:南沙區
搜狐

**搜狐**（）係中國一間民營嘅資訊科技公司，1996年由張朝陽創辦，2000年喺美國納斯達克上市。
港前大道

**港前大道**可以係：
*港前大道 (廣州)：喺廣東廣州南沙區。
*港前大道 (連雲港)：喺江蘇連雲港連雲區。
*港前大道 (福州)：喺福建福州福清市。
2017年度勁歌金曲得獎名單

**2017年度勁歌金曲頒獎典禮**喺2017年12月30號晚8點半喺將軍澳電視廣播城一號錄影廠舉行。今屆頒獎禮嘅主題係「Music is Everywhere and Anywhere」，由陸浩明、馮盈盈同麥明詩擔任司儀。

今年大會將「最受歡迎男歌星」同「最受歡迎女歌星」合併成為「最受歡迎歌星獎」，男女歌手會一齊角逐呢個獎。

## 歌曲獎項
### 勁歌金曲獎

### 最佳合唱歌曲
***金獎：陪著你走 - [[王浩信]]、[[譚嘉儀]]**
*銀獎：原來只因深愛著 - JW王灝兒、吳業坤
*銅獎：欲言又止 - 王浩信、HANA菊梓喬

## 歌手獎項
### 最佳樂隊組合獎
***金獎：[[C AllStar]]**
** 上榜歌曲：**一刻戀上、煉獄健身室、靈魂進化**、此刻無價
** 演繹歌曲：**一刻戀上**
*銀獎：Supper Moment
** 上榜歌曲：說再見了吧、靈感床、**大丈夫**
** 演繹歌曲：**長相廝守**、說再見了吧、喜氣洋洋（與ToNick合唱）
*銅獎：ToNick
** 上榜歌曲：**長相廝守**
** 演繹歌曲：**長相廝守**、說再見了吧、喜氣洋洋（與Supper Moment合唱）

### 最佳唱作歌手
***金獎：[[糖妹|糖　妹]]**
** 上榜歌曲：**在這家**、陽光小姐
** 演繹歌曲：陽光小姐
*銀獎：王嘉儀
** 派台歌曲：深淵、給男神的面書
*銅獎：羅力威
** 派台歌曲：日落大道

### 最佳唱跳藝人
***[[鍾舒漫]]**
** 上榜歌曲：**從不信自己、小碎步**、Be Water, My Friend
** 演繹歌曲：**小碎步**

## 新人獎項
### 最受歡迎新人獎
***金獎：[[谷微|谷　微]]**
** 上榜歌曲：安守本份
** 演繹歌曲：安守本份
*銀獎：顏卓靈
** 上榜歌曲：閃光、Baby Stop
*銅獎：伍富橋
** 上榜歌曲：我怎會如此

## 五大年度獎項
### 最高人氣歌星獎
* **[[周柏豪]]**
**上榜歌曲：**天網**
**演繹歌曲：**天網**

### 最佳演繹男歌星
* **[[胡鴻鈞]]**
**上榜歌曲：**情人自擾、朋友身份、到此一遊**、遙不可及
**演繹歌曲：**朋友身份**、遙不可及（與蔣志光合唱）

### 最佳演繹女歌星
* **[[菊梓喬|HANA菊梓喬]]**
**上榜歌曲：**一輩子守候、手中沙、久別重逢、忘記我自己、欲言又止**
**演繹歌曲：**一輩子守候、忘記我自己**

### 最受歡迎歌星獎
***[[李克勤]]**
**上榜歌曲：C3PO、失魂記、黑膠、龍鬚糖
**演繹歌曲：C3PO、失魂記
**最後五強：李克勤、胡鴻鈞、周柏豪、HANA菊梓喬、鄭俊弘

### 勁歌金曲金獎
***失魂記 - [[李克勤]]**

## 出面網頁
*2017勁歌金曲頒獎典禮得獎名單
廣州市英東中學

**廣州市英東中學**係中國廣東廣州嘅民辦初中三年全日制中學，2004年開辦，位置喺南沙區港前大道南180號（蒲州花園西邊隔籬）。

佢亦係霍英東集團屬下嘅一間學校同埋南沙區嘅英文特色學校。

## 出面網頁
* 

類:廣州嘅中學
類:南沙區
華爾街金融大鱷

《**華爾街金融大鱷**》（***Wall Street: Money Never Sleeps***，又叫做***Wall Street 2***或者***Wall Street 2: Money Never Sleeps***）係一部2010年嘅美國電影，由奧利華史東做導演，呢套片係1987年《華爾街》嘅續集。主演係米高德格拉斯、沙拉保夫、佐斯布連、嘉莉慕萊根、、蘇珊莎朗頓、依拉華萊治。

## 演員
* 米高德格拉斯 飾演 
* 沙拉保夫 飾演 Jacob "Jake" Moore
* 佐斯布連 飾演 Bretton James
* 嘉莉慕萊根 飾演 Winnie Gekko
* 蘇珊莎朗頓 飾演 Sylvia Moore
* 依拉華萊治 飾演 Julius Steinhardt
*  飾演 Louis Zabel
港前大道 (廣州)

**港前大道**（）係中國廣東廣州嘅東南-西北走向主幹道，喺南沙區，東南邊從天后路開始，一直向西北去到虎門渡輪碼頭嘅收費站附近。

## 史
呢條馬路喺1996年開發南沙地區搞路網時起出嚟。

## 概要
全長5.9公里，闊53米，雙向8車道。馬路分開咗南、北兩條。

## 港前大道嘅兩條道路，起點到終點
*港前大道南：從天后路開始，一直去到虎門高速公路近虎門大橋腳。
*港前大道北：從虎門高速公路近虎門大橋腳開始，一直去到虎門渡輪碼頭收費站。

## 經過嘅道路
條路順序從東南到西北排，**加粗**嘅字係主幹道：
* 天后路
* 蒲州路
* 商貿大道
* **[[英東大道]]**
* ***'（橋頂經過，冇連埋一齊）
* ***'
火星任務 (2000年電影)

《**火星任務**》（***Mission to Mars***）係一部2000年嘅美國科幻電影，由白賴仁狄龐馬執導。主演係加利仙尼斯、添羅賓斯、當卓度。
火星任務 (2015年電影)

《**火星任務**》（***The Martian***）係一部2015年嘅美國科幻電影，由列尼史葛執導，改編嘅2011年英文同名小說《**》。主演係麥迪文、謝茜嘉謝西婷、姬絲汀慧、謝夫丹尼爾。

## 演員
* 麥迪文 飾 Mark Watney
* 謝茜嘉謝西婷 飾 Melissa Lewis
* 謝夫丹尼爾 飾 Theodore "Teddy" Sanders
* 姬絲汀慧 飾 Annie Montrose
龍蝦伊麪

**龍蝦伊麪**係香港一道海鮮麪食，令伊麪都充滿海鮮味。又叫「伊麪燴龍蝦」。亦有食肆將龍蝦起肉做成龍蝦球，又叫「伊麪燴龍蝦球」。

香港嘅龍蝦伊麪主要分做兩大種類：用上湯燴或者用芝士汁燴。

## 做法
#燒滾水，將麪煮軟，撈起備用。
#洗淨蝦、剝殼、去腸，備用。
#用牛油燒熱鑊，落蒜茸炒香，將蝦煎熟，夾起。
#同一油鑊，放入雞湯、水、奶，煮滾，逐片加入車打芝士，落埋鹽、糖同胡椒粉調味，最後逐少加入生粉水至醬汁稠身。
#用醬拌麪，放啲蝦上面。

## 參考

## 睇埋
* 乾燒伊麪
俾利喇街

**俾利喇街**（）係澳門半島花地瑪堂區同聖安多尼堂區一條馬路，呢條路由慕拉士大馬路開始一路去到鏡湖馬路為止。

## 背景
1915年6月19號，呢條路命名做俾利喇街，而俾利喇係由曾經做過澳門議事公局局長，佢又係澳門是最早嘅代權官，管理澳門內部行政事務，相當於澳督又或者行政長官之類職位。佢響明嘉靖四十一年（1562年）左右由葡萄牙人選出來，一直做到明萬曆十五年（1587年）。

## 意外

## 攷

類:澳門街道
飛能便度街

**飛能便度街**（）係澳門半島聖安多尼堂區一條馬路，呢條路由連勝馬路開始一路去到賈伯樂提督街為止。

## 意外

## 攷

類:澳門街道
高士德大馬路

**高士德大馬路**（），係澳門半島望德堂區同聖安多尼堂區一條主要馬路，呢條路由士多鳥拜斯大馬路開始一路去到罅些喇提督大馬路為止，係由東南邊去到西北邊嘅一條東西向大動脈。

## 背景
1905年，呢條路以第九十六任澳督高士德（）嚟命名做**柯高大馬路**，後來因為「柯高（音：痾膏）」兩個字讀起來好怪，所以先改成高士德大馬路。

1970年代之前，呢條馬路以兩層高住宅為主。

1970年代之後，逐漸形成而家商住混合嘅景觀。

1990年代，由於松山隧道落成，交通開始負荷唔到，澳葡政府先焗住響東南方嗰邊起一條雙向嘅行車天橋，直通松山隧道口，所以斬咗原本種響馬路中間分隔車道嘅榕樹。而冇受起行車天橋影響嘅榕樹就反而受到起垃圾收集站而斬咗。另外，響馬路兩邊保留咗早期石製嘅路標（而唔係而家以瓷磚舖成嘅路牌）。

## 相

## 攷

類:澳門街道
共同申報準則

**共同申報準則**（Common Reporting Standard，簡稱**CRS**），正式名叫《金融帳戶資訊主動交換標準》（Standard for Automatic Exchange of Financial Account Information），係自動資訊交換（AEoI）嘅資訊標準，係由經濟合作與發展組織（OECD）發展嘅。佢嘅資訊交換法源係，而概念就係嚟自美國海外帳戶稅收遵從法（FATCA）。

## 參考
美國海外帳戶稅收遵從法

**美國海外帳戶稅收遵從法**（，FATCA），簡稱「肥咖條款」，係美國國會喺2010年通過嘅一條條款，佢針對嘅係美國人喺國外逃稅漏洞啲問題，旨在限制美國公民同永久居民（綠卡持有者）將啲資產搬到外國，但係又唔將啲國外收入報稅而避稅嘅現象。條款要求啲美國人須依海外資產規定誠實交稅；外國銀行啲美國客戶如果存款多過5萬美元，就要同美國國稅局通報存款人嘅信息，對於唔遵守FATCA嘅外國銀行，喺美國嘅收入將面臨30%嘅代扣稅。

## 個人申報部分
有海外金融賬戶嘅個人喺向美國國稅局申報時需填報表格：8938表。

申報截止日期：4月15號前，同1040表一齊，向國稅局申報。

8938表中需填報嘅特定資產：1）喺美國以外金融機構嘅存款/保管賬戶；2）非美國發行嘅股票/有價證券，無論係咪上咗市；3）以投資目的持有嘅金融工具或契約，而該商品嘅發行人或者交易對手唔係美國機構/美國人；4）持有任何非美國企業嘅所有權。 

## 註

## 參考

## 睇埋
* 共同申報準則
石澳天后廟

**石澳天后廟係**香港一間天后廟，地點係香港島南區石澳村333號，係香港三級歷史嘅建築物。

## 歷史
石澳天后廟保存住一塊清朝光緒十七年（1891年）嘅匾額，所以呢間廟唔會遲過1890年代落成。

石澳天后廟有一個關於建廟源由嘅傳說。據說石澳曾經出現嚴重水災，當晚村民夢見天后娘娘（媽祖），話自己會透過一尊木像顯靈，同時指示一個地方起廟宇。第二日朝早，啲村民果然喺沙灘上揾到一尊木像，就依照天后嘅指示興建天后廟。

石澳天后廟係喺2010年4月16號被確認列為香港三級歷史建築。

## 建築
石澳天后廟嘅外形長而窄，係兩進式設計，中央部份設有一個天井。

## 參考
大圓

**大圓**係球體上面最長嘅弧，佢嘅切面穿過球體中心，將球體分做兩等份。

以地球嚟講，赤道同所有經線都係大圓。
邊界

**邊界**，全名**邊境分界線**，又叫**疆界**、**國界**，係唔同政權管治地區嘅地理分界線，要穿過好多時都要經邊境管制站出入。邊界有啲係天然屏障，譬如山脈、河；有啲係人工建築，譬如圍牆、鐵絲網。
地圖投影

**地圖投影**係地圖學入面畫地圖嘅技巧。因為地球係個球體，所以要用方法將佢轉做平面，先至畫到地圖。唔同地圖投影效果都唔一樣，有唔同程度嘅變形。

當今最常見嘅地圖投影係麥卡托投影法，好處係可以完全放落個長方形度。
等高線

**等高線**，意即**同等高度嘅線**，係地圖學講到，喺地圖上表達高度嘅線：同一條線畫過嘅地方，高度都係一樣；而啲等高綫上通常會標示埋數字，表示嗰條線代表嘅高度係幾多。

喺水底嘅等高線，又叫**等深線**，畫圖描述海洋或湖泊水底下嘅地形嗰陣就會用到。

## 線嘅種類
喺同一條等高線上嘅點，喺某特徵上一樣咁高，當中**某特徵**好多時都係高度，但係都唔一定。

### 等高度線
等高度綫同等深度綫表示嘅係高度。攞住每一個海拔高度，同呢個高度相等嘅點，冚唪唥用曲綫或者折綫連接埋一齊，就會形成幅等高度綫圖。呢種圖可以用嚟反映地圖上嘅區域嘅整體地勢，等高度綫越密，就代表高度落差越大，坡度亦越陡；而等高度綫越稀疏，就表示地勢較為平緩。





### 等溫度線
**等溫度綫**，或者簡稱**等溫綫**，表示嘅係溫度，用嚟顯示某個地區嘅溫度分布同範圍。等溫綫愈密集，代表嗰度嘅溫度隨空間變化愈劇烈。

### 等氣壓線
**等氣壓綫**表示嘅係氣壓，反映一個區域嘅氣壓高低，用途包括記錄天氣規律或者預測颱風嘅路徑呀噉。

## 相關處理
喺地理空間拓撲相關嘅討論上講到，等高線冇可能會彼此相交。假如某地理空間數據出現等高線相交，就實係出咗錯。

## 睇埋
*等壓線
*地圖
*地形

## 參考
等壓線

**等壓線**係氣象學入面喺天氣圖表達大氣壓嘅線，同一條線畫過嘅地方，氣壓都係一樣。颱風喺天氣圖上面就係密集一圈圈嘅等壓線。

## 睇埋
*等高線
李宗吾

**李宗吾**（）係晚清至中華民國時期學者同埋小說作者，四川富順自流井（今下四川自貢自流井）人。原名世全，入學之後改名世楷，字宗儒，意在宗法儒教，尊奉孔夫子。25歲思想大變，認為與其宗法孔孟之道，不如宗法自己，於是改名做宗吾。早年加入同盟會，長期從事教育工作，係四川大學教授，歷任中學校長、省議員、省長署教育廳副廳長同省督學等職。

李宗吾為人正直，為官清廉，佢個職位可以掠好多油水，但係佢離任時清貧潦倒。幾十年間，佢目睹人間冷暖，睇透宦海浮沉，憤而寫出《》一書，以為「古之為英雄豪傑者，不過面厚心黑而已」，從此就以「厚黑教主」自號，而開創「厚黑學派」嘅一家之言，後來被譽為「影響中國文化嘅20大奇才怪傑」之一。

1943年9月28號死於中風。

類:中國作家
類:中華民國人
類:大清人
類:四川人
類:李氏
大地水準面

**大地水準面**係測地學入面一個假想由地球自由靜止嘅海平面擴展延伸而形成嘅閉合曲面，同地球形狀好似。
參考橢球體

**參考橢球體**係測地學入面一個由數學定義嘅地球表面，似大地水準面，但形狀比較簡單，所以用嚟定義緯度、經度同海拔。
測量基準

**測量基準**係測地學入面對地球坐標測量嘅參照點，可以透過緯度、經度同海拔去標識一個地方嘅位置。
比例尺

**比例尺**（）係地圖學入面喺地圖表達距離比例嘅參考，通常印喺地圖其中一個角落，亦有啲會寫清楚個比例數字，譬如 **1：10000** 代表地圖上 1 厘米代表現實嘅 10,000 厘米，亦即係 100 米。

## 基本概論

## 相關
*距離
赤柱天后廟

**赤柱天后廟係**香港南區歷史最悠久嘅一間天后廟，喺赤柱大街近馬坑村。

## 史
赤柱天后廟建係清朝乾隆三十二年（1767年），依家廟內仍然有建廟時鑄造嘅銅鐘。

1941年，香港保衛戰，日本軍戰機轟炸赤柱，附近居民走入天后廟內，後來有一個炸彈落喺廟外，但無爆炸，因此被相信係天后娘娘顯靈。

1942年，赤柱當地曾發現老虎，被殺後虎皮掛喺廟內一道側牆。

1962年颱風溫黛吹襲香港，赤柱天后廟損毀嚴重，破壞咗間廟原有嘅宏偉面貌。

## 建築
赤柱天后廟屬於二進式嘅四合院設計，中間有天井。由於1962年颱風溫黛吹毀咗座廟唔少原有嘅建築，因此政府一直無為佢做歷史評級。

## 參考




## 出面網頁
* 赤柱天后廟
南沙客運港

係中國廣東廣州一個客運碼頭，1992年起好，位置喺南沙區商貿大道二路2號（南沙街道東南角嘅港前大道南近獅子洋邊）。

佢附近有船隻往返香港嘅中港城碼頭、赤鱲角機場同埋澳門嘅氹仔碼頭，但班次好少，平均一日都唔超過5班。

## 出面網頁
* 

類:廣州碼頭
類:南沙區
土瓜灣天后廟

**土瓜灣天后廟**係香港九龍土瓜灣一座天后廟，1885年建成，位於下鄉道同落山道交界，依家被列作香港三級歷史建築，並由華人廟宇委員會管理。

## 歷史
土瓜灣天后廟係清朝光緒十一年（1885年）由客家漁民籌建，建於當時嘅海邊，近當時嘅土瓜灣村旁邊。建廟時所鑄嘅銅鐘至今仍然得以保存。該廟喺1888年重修過，現存入口嘅門額「天后古廟」四字就係嗰時寫嘅。1860年代，嗰度有小村落叫土瓜灣村，當時可以由天后廟遠眺海心廟。後來幾次小規模填海已經將海岸線推出並拉直。

1970年代，土瓜灣海心島嘅龍母廟因填海而拆卸，龍母像就改設喺土瓜灣天后廟。

## 建築
土瓜灣天后廟屬兩進三開設計，兩邊設有廂房，天井位置就改為拜殿。而後進嘅屋頂有魚尾形嘅裝飾。

天后廟正殿供奉天后娘娘，右側嘅偏殿就供奉觀音、王母、龍母同列聖。

## 參考
索罟灣天后宮

**索罟灣天后宮**，又叫**索罟灣天后廟**，係香港一間天后廟，喺新界南丫島索罟灣。

## 史
索罟灣天后宮嘅古物包括清朝道光六年（1826年）鑄造嘅聚寶爐，道光八年（1828年）嘅匾額，同埋光緒廿一年（1885年）鑄造嘅銅鐘。

索罟灣天后宮曾經喺光緒二十八年（1892年）重修。該廟喺2004年1月22號被焚毀，及後得到南丫南鄉事委員會籌款重建。

## 參考
* 離島區議會離島之旅：索罟灣天后廟
司法院

**司法院**，係中華民國最高嘅司法機關，佢嘅職權包括刑事訴訟審判、民事訴訟審判、行政訴訟審判同埋公務員懲戒。司法院總共有15個大法官，組成憲法法庭統一解釋法令、審理違反憲法嘅案件、總統副總統彈劾案同政黨違憲解散案。司法院掌管司法行政同埋司法預算，自己本身唔會行使審判權，而係交畀轄下嘅各級法院、行政法院、懲戒法院行使嗰啲權力。

## 司法院大法官
司法院夾埋有十五個大法官，其中有兩個分別係同，需要由總統提名並且要經過立法院嘅批准先得。

## 參見
*

類:中華民國政府
考試院

**考試院**係中華民國最高考試部門，管公務員嘅招募同埋人事管理。呢個機關喺西方三權分立以外嘅，大致對應古代中國嘅科舉制度。

## 參見
*

類:中華民國政府
監察院

**監察院**係中華民國最高監察部門，可以對政府糾察、調查、彈劾、核數。呢個機關喺西方三權分立以外嘅，大致對應古代中國嘅同。

## 參見
*

類:中華民國政府
吉澳天后宮

**吉澳天后宮**係香港一間天后廟，喺新界北區東北部嘅吉澳西澳村，依山而起。吉澳天后宮嘅落成年份已不可考，而廟裏面現存最古老嘅物件係一個刻住「乾隆二十八年」（即1763年）嘅銅鐘，間廟喺光緒元年（即1880年）同1968年重修過。天后宮正殿設有天后嘅神像，而左右兩邊就設有「順風耳」同「千里眼」護法神像。

廟門上奇怪地畫上一對外國人門神，由於以前啹喀兵幫廟宇翻新，唔小心將啲油漆打翻，遮蓋原本嘅門神，惟有半靠記憶半靠想像力，重新畫上，所以門神面相似外國人多過似中國人。而安喺廟中嘅另一黃色對門上嘅財神手攞住菜，亦出自啹喀兵之手，原來佢哋以為財神嘅「財」係「菜」，就出現呢個版本；對門因日久開始霉爛至被換走，放咗入廟，所以遊客重可以見到呢對別具特色嘅門。

## 參考

## 出面網頁
* 香港地質公園：李玉英向遊人傳承吉澳人文歷史
反黑暴隊

《**反黑暴隊**》（***Gangster Squad***）係一部2013年嘅美國犯罪電影，由魯賓費利沙執導，主演係佐斯布連、賴恩高斯寧、Nick Nolte、愛瑪史東、辛潘。

## 劇情
1949年嘅洛杉磯，窮兇極惡、出於東岸嘅黑幫大佬Mickey Cohen係呢度嘅話事人。佢從販毒、販賣軍火、賣淫事業謀取暴利，甚至野心想涉獵成個美國嘅地下賭場。佢嘅成功除咗有賴佢嘅手下，重有靠一班受佢控制嘅差人同政客嘅保護。佢嘅勢力大到連英勇善戰嘅警員都要退避三分，只有由洛杉磯警察局警長John O'Mara同埋Jerry Wooters領導嘅神秘行動組夠膽同Mickey Cohen對抗，剿滅佢嘅犯罪王國。

## 演員
* 佐斯布連 飾 John O'Mara
* 賴恩高斯寧 飾 Jerry Wooters
* 辛潘 飾 
* 愛瑪史東 飾 Grace Faraday
* Nick Nolte 飾
南沙客運港站

**南沙客運港站**（；）係廣州地鐵嘅車站，2017年12月28號開始營運，位置喺南沙區港前大道南同蒲州路嘅交界。

佢既係南邊嘅尾站，又係廣州地鐵4號綫南邊嘅永久終點站。因為南延段嘅規劃嚟到呢度已經斷咗頭，冇得再繼續延長。由於佢嘅站廳裝飾到似「海上漂郵輪」嘅帶海洋特色風格，所以亦吸引咗好多喺呢個站搭車啲乘客嚟呢個站影相。

## 結構
### 樓層
呢個站有三層樓嘅地下室。其中地下一樓係車站嘅設備同公路，地下二樓係緩衝月台，地下三樓係月台。雖然車站冇休息室，但有廁所同母嬰室。都喺嗮月台範圍西南邊。
#### 打掂

#### 打橫

### 站廳
南沙客運港站嘅收費區喺站廳嘅西南、東北兩邊，而免費區喺站廳中間。收費區有扶手電梯同樓梯、專用𨋢往返月台。

### 月台
呢個站有1個島式月台，喺南沙區南沙街道港前大道南同蒲州路嘅交界地底。

另外，喺月台東北邊同埋西南邊分別有條交叉渡綫同波口位響度，兩條都係用嚟畀啲車到咗呢個站東南邊月台清客之後，跟住入去交叉渡綫兩邊或站前返轉頭到西北邊月台上客。

### 商舖同自助服務
南沙客運港站暫時冇任何商舖同自助服務。

### 出入口

呢個站一共有7個出入口，分別係A、B、C同埋D、E、F，G。

## 頭尾班車信息同配線圖

## 車站歷史
### 規劃
呢個站喺2003年份規劃時話入到南沙，但凈話去到沖尾（而家係金洲站）為止。直到2009年重新提出嘅三期（南延段）規劃入面，最先行黃山魯北邊同東邊嘅進港大道。後嚟第二年嘅地鐵方案話嗰條路線經過嘅地鐵同規劃緊嘅基本上重疊，加上嗰時為咗配合南沙明珠灣區嘅開發而改成行環市大道到南沙嘅舊鎮嗰邊，而站位定咗喺嗰時將來要開發嘅南沙客運港附近。隨後規劃喺2012年正式落實。

### 施工
*2014年4月21號，車站正式開始喐手起，成為三期最後一座喐手起嘅車站。
*2014年10月22號，車站圍護結構正式起好。
*2015年4月8號，呢個站到南橫之間嘅98號風井西邊左綫盾構隧道正式開挖。
*2015年5月5號，呢個站到南橫之間嘅98號風井西邊右綫盾構隧道正式開挖。
*2015年10月18號，呢個站到南橫之間嘅98號風井東邊嘅大盾構隧道正式開挖。
*2015年11月28號，呢個站到南橫之間嘅98號風井西邊右綫盾構隧道順利貫通。
*2015年12月2號，呢個站到南橫之間嘅98號風井西邊左綫盾構隧道順利貫通。
*2016年6月27號，呢個站到南橫之間嘅98號風井東邊嘅大盾構隧道順利貫通而實現雙綫貫通。
*2016年7月25號，車站正式封頂。

### 通車
從2017年12月28號朝早頭班車開始，由於南延段正式延長到呢度做總站而正式開放。

## 利用狀況
呢個站附近都係啲霍英東基金會喺1996年嗰時搞南沙明珠灣啲機構。喺節假日同週末期間，呢個站好多時有旅客喺呢度出站到南沙客運港搭快艇到香港或澳門等地；亦有一大堆旅客揀呢個站去南沙灣景區或蒲州花園呢啲地方。不過喺平時上班時期，車站一般都畀附近啲工作單位或學校啲學生出入為主。

## 接駁交通
;巴士

;輪渡
*南沙客運港 ↔ 中港城碼頭
*南沙客運港 ↔ 海天客運碼頭
*南沙客運港 ↔ 氹仔碼頭

## 附近嘅建築同景區

### 碼頭
* 南沙客運港
### 景區
* 南沙灣
* 蒲州花園
* 南沙濱海樂園
### 酒店
* 南沙大酒店
### 博物館
* 霍英東紀念館
### 學校
* 廣州市英東中學

## 文化裝飾

呢個站係嘅其一文化站，亦係2017年12月28號開通營運嗰四條新綫嘅其一帶有嶺南文化主體嘅車站。喺成個站廳同月台位整咗以寶船啟航做主題嘅文化藝術，主要內容係按鄭和下西洋嘅寶船設計，再結合習近平喺2013年提出嘅「一帶一路」政策而打造出海上絲綢之路嘅意境。而柱面裝飾用光亮處理設計，天花板用嘅係類似海鷗嘅燈具設計，瓷磚用嘅係獨特嘅石材設計。

成個車站睇落去，既似喺大海漂郵輪嘅畫，又似夜總會啲包廂噉。所以喺站廳入面嘅郵輪裝飾亦吸引咗好多遊客嚟影相。

## 註同攷

;註

;攷

## 上一站·下一站
英雄叛國記

《**英雄叛國記**》（***Coriolanus***）係一部2011年嘅英國電影，由賴夫費恩斯執導、主演，改編莎士比亞嘅悲劇作品《**》，但就用咗現代戰爭手法拍攝。呢套片係賴夫費恩斯第一次執導嘅電影。

## 演員
* 賴夫費恩斯 飾 
* 謝拉畢拿 飾 Tullus Aufidius
別問我是誰

《**別問我是誰**》（粵語口語翻譯做**咪問我係邊位**；）係一部1996年嘅美國戰爭電影，由安東尼明格拉執導，改編嘅英文同名小說《**》。主演係賴夫費恩斯、茱麗葉庇洛仙、姬絲汀史葛湯瑪絲。

## 演員
* 賴夫費恩斯 飾 
* 姬絲汀史葛湯瑪絲 飾 Katharine Clifton
* 茱麗葉庇洛仙 飾 Hana
地下酒吧

**地下酒吧**（**Speakeasy**），又叫做**瞎豬**（**blind pig**）或者**瞎虎**（**blind tiger**），係賣酒精飲品嘅非法企業。呢啲企業喺美國禁酒時期（1920年–1933年，有啲州嘅時期較長）變得好突出。喺呢段時間嘅美國，酒精飲品嘅銷售、生產同運輸（販賣私酒）都係屬於非法。

地下酒吧喺1933年禁酒令結束後大部分消失，而呢個術語喺依家通常形容一啲復古風格嘅酒吧。
粉嶺龍躍頭天后宮

**粉嶺龍躍頭天后宮**座落香港新界粉嶺龍躍頭龍山西北面山麓，喺老圍同祠堂村之間，位於松嶺鄧公祠旁邊，係當地嘅主要廟宇。天后宮喺2002年11月15號被列為法定古蹟。

## 歷史
天后宮起嘅年份已經無從稽考，據村中父老相傳，間廟嘅建造年代比松嶺鄧公祠重要早，係族人為咗祈求子弟應考科舉順利嘅廟宇。而家嘅規模係民國二年（1913年）修繕後嘅建築。

## 結構
天后宮係傳統兩進式建築，裏面以天井分隔，廟宇正面飾有精緻嘅灰塑及壁畫，寓意吉祥，門額為直書「天后宮」，門旁嘅對聯係「后德齊天憑護佑　母儀稱聖藉維持」。廟裏面正殿則供奉天后，共有一大一細兩座神像，大嘅係坐像供日常參拜用，而細嘅係外像，供慶典巡遊用，兩旁分立侍神千里眼同順風耳。後進東面偏殿供奉土地，裏面置有兩個銅鐘，其中一個銅鐘鑄喺康熙三十四年（1695年），乃鄧氏族人為啲仔投契天后嘅許願酬神之物；另一個古鐘喺康熙三十九年（1700年）鑄造，係麻笏圍族人子弟出門去省城應試，祈求路上平安而酬神之物。

## 參考
* 《新界宗族文化之旅》，嚴瑞源編著，萬里書店，ISBN 962-14-2936-6

## 出面網頁
* 古物古蹟辦事處：粉嶺龍躍頭天后宮
M-134機槍

**M－134機關槍（英文：Minigun）**係高轉速多管旋轉式機槍（每分3,000發），用咗出便提供電嘅加特林式旋轉槍管，係世界上射速最快嘅機槍。

## 機關槍資料
口徑：7.62mm

發射方式：連發

成支槍長：801.6mm

射到幾遠：1000m
普魯登特迪莫賴斯

（；）係巴西律師同政治人，第三任巴西總統，聖保羅州嘅伊圖（Itu）出世。佢喺1889至1890年期間出任聖保羅州州長，1890年至1894年期間出任巴西聯邦參議院議長同1891年期間出任巴西第一次共和憲法議長。莫賴斯喺1894年至1898年間出任巴西總統，係巴西第一位平民行政總統。

喺佢嘅總統任期內爆發咗卡努杜斯農民戰爭，巴西重面臨同葡萄牙斷絕外交關係，由維多利亞女王調解至能夠達成和平。

莫賴斯喺1902年12月3號喺聖保羅州死咗，終年61歲。
英國海外屬土

**英國海外屬土**，又叫**英國海外領土**，係英國14塊海外屬地，過去係大英帝國 嘅一部份。

## 一覽
*塞浦路斯英屬基地區
*安圭拉
*百慕達
*英屬南極領地
*英屬印度洋領地
*英屬處女羣島
*開曼羣島
*福克蘭羣島
*直布羅陀
*蒙塞拉特島
*皮特凱恩群島
*聖海倫娜、亞森松同崔斯坦達庫尼亞
*南佐治亞與南三文治群島
*特克斯與凱科斯群島

## 睇埋
*英國海外屬土公民護照
必和必拓

**必和必拓**（**BHP**，）係世界最大嘅礦業同資源公司，2001年由澳洲嘅必和同英國嘅必拓合併成，總部喺澳洲墨爾本。
希爾斯郡

**希爾斯郡**（又譯**山郡**；英文：Hills Shire），舊稱**寶琴山郡**（英文：Baulkham Hills Shire），係澳洲位於雪梨西北地區嘅一個地方政府；郡轄境有386平方公里。山郡由於公園、生態保護區、農莊遍布全境，因此素有「花園之郡」之稱。2000年以後，由於市區週圍房價高漲，而當地居住環境怡人，因此吸引好多新家庭搬嚟入。

## 收入
根據澳洲統計局 2016年間：
* 郡內共有18,211人為受薪階級
* 有18.4%人口每週收入超過澳元$1,750

## 議會
希爾斯郡議會有議席12個，全市分4選區，各區選出議員3名代表市民同納稅人問政；郡長非直選。。

## 參考
玉泉

**玉泉**（），中國大陸嗌**怡泉**，臺灣嗌**舒味思**，係美國嘅一個汽水牌子，主要出忌廉梳打、湯力水、薑啤同梳打水。
德國電訊

**德國電訊**（**Deutsche Telekom**）係德國一間電訊公司，1996年由德國聯邦郵政分拆出𡁵上市，總部喺德國波恩。旗下業務包括T-Mobile、T-Online。
T-Mobile

**T-Mobile**係德國電訊旗下嘅流動電話業務，1990年創辦，用戶有超過2.3億，係世界第四大跨國流動電話服務供應商。
寶騰

**寶騰控股有限公司**（，簡稱又叫**寶騰**，以前叫「**普騰**」）係馬來西亞一間國產車公司，由馬來西亞第四任首相馬哈迪喺1985年7月9號成立，總部喺馬來西亞雪蘭莪州沙亞南。

寶騰喺成立時係一間由馬來西亞重工業社（Heavy Industries Corporation of Malaysia，Hicom）同日本三菱集團屬下嘅三菱汽車同三菱商事組成嘅聯營公司。當中馬來西亞重工業社佔總股權嘅70%，另外兩間日本企業各佔15%。公司嘅營運模式係由三菱公司提供生產技術，寶騰負責生產。其後三菱旗下嗰兩間公司分別喺2004年同2005年賣出所有股權，畀寶騰成為一間獨立經營嘅汽車製造商，同馬來西亞第二國產車一樣係大馬兩大車廠製造商。

2017年6月23號浙江吉利控股集團同馬來西亞DRB-HICOM集團簽署最終協議，吉利集團收購DRB旗下寶騰汽車49.9%股份同豪華跑車品牌蓮花（Lotus）51%嘅股份，實際投資額未知。

## 參考
三菱重工

**三菱重工**係日本三菱旗下嘅重工業業務，1884年創辦，生產各種大型機械，包括飛機、船同發電機。

## 出面網頁

* 

類:東京證券交易所上市公司
美津濃

**美津濃**（；；）係日本最大嘅運動用品同運動衫公司，1906年創辦，總部喺日本大阪。
德國藍點

**德國藍點**（**Blaupunkt**）又叫**德國藍寶**，係德國一間電子公司，1923年創辦，總部喺德國喜迪堪，早期有生產彩色電視機，依家主要賣車上音響設備。
茶果嶺天后廟

**茶果嶺天后廟**係香港一間天后廟，位於九龍觀塘區茶果嶺，係香港少數完用嗮麻石起嘅廟，依家由華人廟宇委員會負責打理。

茶果嶺天后廟喺清朝道光年間時官府所建，並由當時觀塘居民合資。據廟門石額所記，現存嘅建築喺光緒辛卯年（光緒十七年，1891年）重建。

廟宇原位於觀塘灣灣畔（今日麗港城一帶），直到1941年因該址被選為興建亞細亞油庫，先至搬到茶果嶺現址，並喺1947年重修過。喺1999年再重修時，重現原本嘅石砌建築，呈現古樸嘅氣質。廟內正中嘅神壇供奉天后，以金黃色為主色，而左面嘅神壇供奉魯班，右面神壇供奉觀音。

天后廟面闊三間，深兩進，規模屬中型。而最具特色之處就係整座建築都用花崗岩建成，在香港以至鄰近地區，都係少見嘅例子。村民至今依然虔誠禮奉，每逢農曆三月廿三天后寶誕，村民舉辦別具特式嘅花炮巡遊以及粵劇賀誕表演慶祝。

## 參考

## 出面網頁
* 吃喝玩樂在觀塘：名勝古蹟遊
* 天后寶誕 茶果嶺大戲連場
* 賀天后誕茶果嶺今辦飄色
大聖寶廟

**大聖寶廟**，原名**大聖佛堂**（Tai Sing Fat Tong）係香港九龍觀塘秀茂坪寶琳路嘅一間道教廟，鄰近寶達邨，主要供奉孫悟空同哪吒嘅雕像。農曆八月十六孫悟空誕辰係道觀最隆重嘅慶典。

## 史
* 大聖寶廟嘅原本位置由鍾淦先生喺1962年以扶乩得出安達臣道，喺1964年開始起，1968年起好，「大聖佛堂，參拜者主要來自廣東省海陸豐，所以道觀附近嘅寮屋區被叫做「大聖村」，目前道觀由「九龍大聖佛堂有限公司」（Tai Sing Fat Tong, Kowloon, Company Limited）管理。
* 2011年5月9號（星期一）開始新道觀嘅動工儀式，並遷移雕像。2013年12月8號（星期日）舉行新道觀－「大聖寶廟」嘅新殿落成開光典禮。

## 建築
* 全部中國風格建築物：
主殿大門對聯：「東島神洲留聖蹟，南瞻部境著威靈。」

## 慶典
* 農曆正月初九日：天地父母誕
* 農曆二月初二日：伯公誕（土地神）
* 農曆三月初三日：玄天上帝（泰文：เจ้า พ่อ เสือ；英文：Chao Pho Suea）誕
* 農曆八月十六日：孫悟空誕辰，農曆十四日至十八日演出神功戲（白字戲）
* 農曆九月十九日：觀音誕
* 農曆九月廿六日：廣東省惠陽嘅譚德（譚公）誕辰
* 農曆九月廿八日：馬天君（華光大帝）嘅誕辰
* 農曆十一月初四日：哪吒嘅誕辰
* 農曆十一月初六日：玉皇大帝嘅誕辰
* 年尾酬神：每年決定。

## 參考




## 出面網頁
* 大聖寶廟
弗洛里亞諾披梭托

**弗洛里亞諾披梭托**陸軍元帥 （，）係巴西軍人同政治人，巴西第二任總統，喺巴西阿拉瓜斯州嘅馬西約出世。

披梭托係巴拉圭戰爭老兵，陸軍元帥軍銜，1891年2月當選副總統，德奧多洛達豐些卡喺11月辭職後繼任總統，做到1894年。
德芬莫雷拉

**德芬莫雷拉**（；）係巴西律師同政治人，第十任巴西總統，米納吉拉斯州嘅克里斯蒂娜市（Cristina）出世。佢喺1914年至1918年期間出任米納吉拉斯州長。喺1918年當選副總統。由於當選總統羅德列基斯艾維斯病咗（冇耐之後病死），佢喺1918年11月15號代任總統，但莫雷拉都有心理健康問題，權力下放畀佢嘅部長。1919年7月新總統接任後，佢做返副總統直到死。
神召神學院

**神召神學院**（）係香港一間神學院，院址喺屯門屯富路22號，始創於1947年嘅廣州怡樂村，由加拿大神召會宣教士馬理信（J. Elmor Morrison）創立。

## 歷史
神召神學院（原名「神召聖經學院」），始創於1947年嘅廣州怡樂村，馬理信牧師早年來到中國宣教，得到年青宣教士微勞士（Verent John Russell Mills, 1913-1996）嘅幫助，1939年喺清遠白灣開辦「明德聖經學校」，成為日後神召神學院嘅雛形。戰後馬理信牧師重返中國，喺1947年將聖經學校搬到廣州怡樂村，學校正式定名為「神召聖經學院」（Ecclesia Bible Institute），馬牧師就擔任學院第一任院長。 但係因為1949年中國時局大變，學院搬到香港長洲。後嚟1953年喺新界沙田買地建校，並喺1954年落成啟用。

2002年，學院同發展商合作，由原來嘅沙田遷去屯門虎地，喺嶺南大學附近起新嘅院舍。過去神召神學院隸屬於美國同加拿大兩地神召總會，但係喺搬去香港之後，美加神召總會決定將學院嘅業權移交畀香港教會。2002年神召事工有限公司 （Ecclesia Ministries Ltd.）成立，正式從美加差會手上接管學院，1983年改名做「神召神學院」。

## 課程
### 教牧裝備
*道學碩士
*神學學士

### 信徒領袖裝備
*五旬宗研究碩士
*基督教事工碩士
*基督教事工碩士（基督教教育）
*基督教事工副學士
*基督教事工副學士（青少年事工）

### 教牧持續進修
*教牧學博士
*教牧學碩士
*道學碩士 - 教牧進修
*五旬宗研究文憑 / 高等文憑

## 出面網頁
*神召神學院
QR碼

**QR碼**（）又叫**QR code**，係二維碼嘅一種，1994年由日本Denso-Wave公司嘅原昌宏發明。QR係英文Quick Response嘅縮寫，即係快速反應嘅意思。QR Code比普通條碼可以儲存更多資料，亦唔需要好似普通條碼噉喺掃描嗰陣需要直線對準掃描器。

## 組成
QR碼呈正方形，只有黑白兩色。喺其中3隻角嗰度有個好似「回」字嘅正方圖案。呢3個係幫助解碼軟體定位嘅圖案，用嘅人唔需要對準，無論以任何角度掃描，資料都可以正確噉讀取。

## 解讀方式
利用30萬畫素以上鏡頭嘅智能電話，配搭手機裏面嘅QR碼解碼軟件，鏡頭對準QR碼大概2秒，解碼軟件會自動解讀QR碼嘅訊息，顯示喺手機螢幕上面。亦有PC版嘅QR碼解碼軟件，畀冇鏡頭嘅電腦或手機直接讀取螢幕上嘅QR碼得到相關資訊。

## 資料容量

## 主要應用項目
QR碼嘅主要應用項目可以分成四類：
#自動化文字傳輸：通常應用喺文字嘅傳輸，利用快速方便嘅模式，畀人可以輕鬆輸入例如地址、電話號碼、行事曆等，進行咭片、行程資料等嘅快速交換。
#數碼內容下載：通常應用喺電信公司遊戲同影音嘅下載，喺帳單度印咗相關嘅QR碼資訊畀消費者下載，消費者透過QR碼畀嘅解碼，就能夠輕易連線到下載嘅網頁，下載需要嘅數碼內容。
#網址快速連結：畀使用者進行網址快速連結、電話快速撥號等。
#身分鑑別同商務交易：好多公司而家推行緊QR碼防偽機制，利用商品提供嘅QR碼連結到交易網站，完成畀錢程序之後系統發出QR碼用嚟做身分鑑別，應用喺購買入場券、販賣機等。消費者方面，亦開始有企業提供咗商品品牌確認服務，透過QR碼連結到統一驗證中心，去核對商品資料係咪正確，並提供生產履歷畀消費者查詢，消費者能夠更明白商品嘅資訊，除咗能夠杜絕冒牌貨，對消費者嘅購物更多咗一層保護。

## 出面網頁
* QR Code官方網站

## 參考資料
布雷達之降

《**布雷達之降**》（），又譯《**布拉達之降**》，係文藝復興後期西班牙畫家委拉斯蓋茲其中一幅油畫畫作，1635年畫好，畫嘅係三十年戰爭入面，1625年荷蘭軍隊喺布雷達（布拉達）向西班牙軍隊投降。
莫賴斯

**莫賴斯**（；）係葡文系嘅人名，可以係：
*普魯登特迪莫賴斯‎：巴西律師同政治人。
*阿伯拉罕莫賴斯：巴西宇航員。
*菲臘皮莫賴斯：葡萄牙足球員。
*祖奧莫賴斯：葡萄牙足球員。
施蓮娜

**施蓮娜**（，希臘文：Σελήνη）係希臘神話入面嘅月光女神，對應羅馬神話嘅露娜。化學元素硒個名就係嚟自佢個名。
羅曼諾夫王朝

**羅曼諾夫王朝**係俄羅斯帝國嘅一個王朝，1613年由米哈伊爾一世開創，去到1917年尼古拉二世落臺。
格拉哥里字母

**格拉哥里字母**係現存最古老嘅斯拉夫語族字母，由希臘字母演變，由約莫862年用到中世紀。
蒙古字母

**蒙古字母**，又叫**蒙古字**、**傳統蒙古字**，係寫蒙古文嘅字母，由約莫1204年用到而家。滿文嘅字母係源自蒙古字母。
墨子

**墨子**（）原名**墨翟**，係中國戰國時期出名嘅思想家，創立咗墨家學說。

## 出面網頁

類:魯 (周) 人
麥梅利堡

**麥梅利堡**（英文：**Fort McMurray**），或者譯**麥美利堡**，係加拿大亞伯達嘅一座城鎮，人口有六萬幾，曾經因為有油田而出名。
以色列空軍

**以色列空軍**（英文簡寫IAF，即係Israeli Air Force）係以色列國防軍底下嘅空軍軍種，1948年創立，而家大約有900架飛機。而家嘅軍司令係Amir Eshel少將，主力空中戰鬥機大約有350架，機種有F-15戰鬥機同埋F-16戰鬥機、F-35i隱形戰鬥機等等。

類:以色列軍事
卡桑火箭

**卡桑火箭**係一種火箭炮，由巴勒斯坦嘅哈馬斯喺2001年發明，主要用喺加沙地帶對抗以色列。
西灣河體育館

**西灣河體育館**（）係香港東區西灣河嘅一座體育館，由康樂及文化事務署管理，位於筲箕灣道111號2樓，私人屋苑欣景花園之下。體育館喺1990年10月啟用，主要為西灣河居民服務。

## 設施
體育館雖樓高一層，但亦提供唔少康樂設施畀個人同團體租用，包括：
*一個多用途主場（可用作一個籃球場或四個羽毛球場）
*兩間多用途活動室（其中一個可提供四張乒乓波枱）
*一個乒乓球室
*一個舞蹈室
*兩個壁球室

## 開放時間
每日上晝7點至夜晚11點（定期保養日除外）
* 元旦日、農曆年初一至年初三 、耶穌受難日 、聖誕節及聖誕節翌日：休息

## 鄰近建築
* 西灣河市政大廈
* 太安樓
* 鯉景灣

## 交通
**交通路線列表**
; 電車
; 港鐵
* ：西灣河站A出口
; 巴士

; 專線小巴



## 參考

## 出面網頁
* 西灣河體育館簡介
白朗寧大威力手槍

**白朗寧大威力手槍**（英文：**Browning Hi-Power**）係一種半自動手槍，由美國槍械發明家白朗寧喺1926年開始設計，1935年開始量產，喺二戰同之後好多打仗都有用過。
藍師

**藍師**（西班牙文：**División Azul**），又叫**西班牙志願師**（西班牙文：**División Española de Voluntarios**）係二戰嘅德蘇戰爭由西班牙派出嚟幫納粹德國嘅軍隊，專門打蘇聯軍隊。
巴巴里海賊

**巴巴里海賊**，又叫**巴巴里海盜**，係北非巴巴利海岸嘅海賊，活躍喺16到19世紀，主要俘虜基督徒賣佢哋做奴隸。
英國樞密院

**英國樞密院**（英文：**Privy Council of the United Kingdom**）係英國君主嘅諮詢機構，旗下嘅樞密院司法委員會亦係英國屬地同一啲英聯邦國家嘅終審法院，上訴案件最後就係由樞密院司法委員會處理。
澳紐軍團日

**澳紐軍團日**（英文：**Anzac Day**）係澳洲同紐西蘭嘅一個紀念日，喺每年嘅4月25號，紀念第一次世界大戰時期加里波利之戰入面犧牲嘅澳紐軍團。
63城市

**63城市**（）係南韓首爾汝矣島上漢江邊一座摩天大廈，由大韓生命保險規劃興建。高約249米（817呎），由1985年落成到1986年係全球喺北美洲以外最高大廈，到2003年就係全南韓最高大廈。大廈名入面嘅63係講緊棟樓名義上有63層，實際上喺地面以上得60層。

## 地址
首爾永登浦區汝矣島洞60

## 交通
* 首爾地下鐵：首爾地下鐵5號綫汝矣渡口站（527）3號出口

## 出面網頁

* 

類:摩天大廈
類:首爾
文些斯洛布拉茲

**文些斯洛布拉茲** （；）係巴西律師同政治人，巴西米納吉拉斯州嘅布拉索波利斯出世。佢喺1898年至1899年間出任比路賀利桑特市長，1909年至1910年期間出任米納吉拉斯州長。喺1910年至1914年期間擔任巴西副總統同喺1914年至1918年期間擔任巴西總統。

佢喺1917年第一次世界大戰向德意志帝國宣戰。佢係最長命嘅巴西總統，達到98歲。
埃皮塔西奧佩索亞

**埃皮塔西奧佩索亞** （；）係巴西法學家同政治人，巴西帕拉巴州嘅溫布澤魯（Umbuzeiro）出世。

喺1919年佢曾代表巴西簽定梵爾賽條約，當選巴西總統嗰時佢重喺凡爾賽。軍方同勞工風暴影響佢嘅政府，直到1922年佢任期完。
拿伊基特菲

**拿伊基特菲**（；）係巴西女畫家、歌手、演員同鋼琴家，德國裔，喺巴西里約熱內盧州嘅市出世。佢係軍人，政治人同總統艾勒美士達豐些卡第二任老婆，1912年至1914年間係巴西第一夫人。
澳洲日

**澳洲日**（）（舊稱：開埠日；）係澳洲嘅國慶日。喺每年嘅1月26號，官方紀念1788年英國皇家海軍上將亞瑟．菲臘踏足澳洲後一個禮拜之後，終於喺雪梨搵到合適定居地點開闢殖民地，並喺當年1月26號舉行升旗儀式宣佈澳洲東岸為英國屬地。但澳洲日最初並唔係指1月26號，而係1915年7月30號全國為第一次世界大戰舉行嘅籌款日嘅稱呼，而將每年嘅1月26號定名為澳洲日嘅過程漫長，去到1946年至全國各地統一稱為澳洲日，更要到1994年至定為公眾假期，而去到近年仍然係充滿爭議。

## 背景
### 澳洲開埠

早喺古代嘅希臘同羅馬，已經有人估計有一片神秘嘅未知南方大陸(Terra Australis)等待被人發現。1606年，荷蘭航海家威廉．揚松抵達依家嘅澳洲昆士蘭約角半島，係史上首次有歐洲人登陸澳洲。之後，相繼有唔同嘅荷蘭人去澳洲探險，佢哋稱為「新荷蘭」。佢哋探索北岸、西岸同南岸，但普遍都認為澳洲嘅環境貧瘠險惡唔適合歐洲人長期定居。一直去到1770年4月，英國航海探險家兼皇家海軍上尉占士曲船長去到澳洲雪梨植物灣登陸，隨後沿住海岸線北上，發現東岸土地肥沃同其他地方唔同。但其實喺兩年前，佢離開英國出發探險之前，佢收到海軍部嘅密令，指示佢一旦發現合適開闢商埠嘅地點，要以英國國王之名宣告為屬地。但如果當地有土著，就要得到土著同意嘅前題下先好咁做。而當佢去完澳洲返到英國之後，佢表示自己喺1770年8月依家昆士蘭嘅一個島上面舉行升旗屬領儀式，宣佈成個東岸成為英國屬地。佢命名依個島為「屬領島 (Possession Island)」，而成個澳洲東岸就叫「新南威爾士」。但佢對成件事情嘅經過描述，同船員嘅講法有所出入，令人懷疑。

1776年北美洲13個殖民地宣佈獨立並聯合成為美國，仲同英國開戰。自此，佢哋停止接受英國向佢哋發配罪犯流放，英國嘅監獄亦慢慢迫爆。喺英國，曾經有份參與占士曲船長探險澳洲東岸嘅船員就建議，可以喺新南威爾士開闢殖民地流放罪犯，更加可以畀喺美國獨立戰期間效忠英國嘅人前往開拓新家園，而且新殖民地仲可以提供英國喺亞洲同太平洋貿易嘅機會。因此，英國委任皇家海軍上將亞瑟．菲臘帶領船隊喺1787年5月13號出發前往新南威爾士開闢新殖民地。

 
船隊用咗大半年時間，終於喺1788年1月18號抵達雪梨植物灣，但佢哋好快就發現植物灣淡水水源有限，地點空曠缺乏天然屏障，而且港灣水深淺薄令大船難以近岸停泊上落貨物。種種情況都令植物灣唔適合用嚟開闢做新殖民地，所以佢哋決定離開植物灣去搵更加適合嘅地點定居。菲臘船長喺22號北上去搵十幾年前占士曲船長去過嘅積臣港視察，發現嗰到港口優良水源充裕。喺24號早上，菲臘船長返到植物灣下令船隊準備遷移到積臣港，但同一日，船隊見到植物灣對出海面有兩首船隻，而且船身懸掛法國旗幟。但當時海灣風向相反，水流急速，兩隻法國船並冇駛入植物灣。第二日，天氣欠佳，但菲臘船長仍然決定首先離開植物灣前往積臣港，同時叮囑船隊其餘船隻喺天氣轉好之後盡快出發，而兩隻法國船隻亦因為天氣原因冇駛入植物灣。

最後，喺1月26號早上，天氣變好，法國船隻駛入植物灣，而英國其餘船隻就離開植物灣前往只有十幾公里外嘅積臣港。去到當日傍晚喺積臣港，菲臘船長喺其他船員陪同下主持儀式，英國旗升起，全體舉杯祝願英國國王身體健康，祈求新殖民地昌盛，同時意味住英國管治率先正式開始，澳洲開埠。

### 原本嘅「澳洲日」

「澳洲日」最初同1788年1月26號澳洲開埠一啲關係都冇，而係澳洲全國為第一次世界大戰戰事舉行嘅籌款日嘅稱呼。

1914年，當時澳洲作為大英帝國嘅自治領，喺英國8月4號對德國宣戰嘅一刻 (澳洲時間8月5號)，就意味住澳洲自動加入戰爭，而澳洲政府亦旋即徵召志願軍參加作戰，民間更自發唔同嘅籌款活動支持。隨住戰事延長同發展，民間開始發起大型特定籌款主題日。第一次主題日係1915年5月15號為比利時國家救濟基金籌款嘅「比利時日」。之後，一位有四個仔參戰來自新南威爾士嘅婦女有見及此，就向州長建議發起「澳洲日」。同年嘅7月30號就定為澳洲日為紅十字會籌款，亦係首次全國舉辦嘅澳洲日。當日籌得嘅善款非常可觀，而往後嘅好幾年，每年嘅7月底都會有一日定為澳洲日為戰事籌款。

### 定名1月26號為「澳洲日」國慶假期嘅漫長過程

早年官方係完全唔重視1月26號，而且澳洲歷史上唯一一次軍事政變成功推翻政府又咁啱係喺1808年1月26號開埠20週年發起。最初慶祝1月26號就基本上只限於新南威爾士民間，尤其係新移民同釋囚，而且當時唔叫「澳洲日」，而係叫「開埠日（Foundation Day）」或者「首次登陸日（First Landing Day）」。

要澳洲各地聯合慶祝開埠嘅過程漫長。因為英國人喺歷史上係唔同時間去澳洲唔同地方開闢唔同嘅殖民地，而新南威爾士亦分割出唔同嘅獨立殖民地，所以澳洲各地有各自嘅紀念日。再加上早年澳洲人對英國嘅身份認同，多重原因都令1月26號需要好長時間，去到1935年，先獲得新南威爾士以外嘅政府接納為共同嘅官方慶祝日子，而且更加要到1994年先至全國統一定當日為公眾假期。

而名稱方面，同樣因為澳洲複雜嘅歷史背景，導致唔同社群、唔同地方，對1月26號有唔同嘅稱呼。過去最普遍嘅稱呼係「開埠日」，亦曾經有州議會將「開埠日」依個名稱寫入法律。即使1946年各州政府共同以「澳洲日」之名慶祝1月26號之後，民間仍然維持使用「開埠日」依個名稱直到1950年代。

而喺1938年，即係各州首次共同慶祝1月26號之後嘅第三年，澳洲原住民第一次聯合喺1月26號舉行「哀悼日(Day of Mourning)」抗議。自此之後，要求更改澳洲日慶祝日期嘅呼籲亦越來越大，部份縣市區議會近年更拒絕慶祝澳洲日，而「入侵日」、「幸存日」等名稱亦先繼出現。而有鑑於澳洲日嘅爭議，近年亦越來越多僱主同大型企業批准員工選擇1月26號當日放假或者返工後補假期。

## 活動
澳洲日嘅活動有好多，主要係慶祝類型，但亦都有抗議類別。

* 入籍儀式
* 澳洲榮譽勳章及獎項頒發
* 運動比賽
* 煙花匯演
* 音樂會
* 社區燒烤聚會
* 原住民組織集會抗議

## 睇埋
*香港開埠日
*新加坡開埠
## 參考
香港兒童基金會

**香港兒童基金會**（）係香港一間註冊慈善團體，2018年1月正式成立，由一班年青有心有力，熱心服務社會，關心基層兒童成長嘅人士組成。宗旨係透過政策研討分享，一系列多元化學術性、體藝、綜合表演同參觀交流等活動，為兒童提供平等機會嘅發展平台，提高社會嘅流動性，促進兒童健康快樂成長。

## 使命
*畀基層兒童擁有平等機會參與各種活動，拉近佢哋同其他兒童之間嘅距離，提高佢哋日後嘅社會競爭力。
*為基層兒童提供多元化發展平台，發掘同發揮佢哋嘅潛能，畀佢哋更加健康同快樂成長。
*提供各式嘅活動以促進兒童嘅全人發展，為社會孕育更多人才，貢獻社會。
*幫助基層市民生活素質提高速度同社會發展嘅步伐一致，社會達致均衡發展，構建和諧共融嘅社會。

## 服務對象
*全香港3-12歲嘅兒童
*需要特別照顧嘅兒童
*綜合社會保障援助計劃（綜援）受助兒童
*學校書簿津貼計劃受助兒童，包括全免同半免嘅兒童
*家境有特殊困難人士

## 參考

## 出面網頁
*香港兒童基金會
*
*
智能叛侶

《**智能叛侶**》（***Ex Machina***）係一部2015年嘅獨立科幻驚悚電影，由Alex Garland執導，係佢第一次做導演。主演係當勞格利遜、艾莉西亞菲瑾德、奧斯卡艾撒。

## 演員
* 當勞格利遜 飾 Caleb Smith
* 艾莉西亞菲瑾德 飾 Ava
* 奧斯卡艾撒 飾 Nathan Bateman
* 水野索諾亞 飾 Kyoko
李銳 (足球員)

**李銳**（；客家話發音：li24 rhui11；）係中華人民共和國足球員 ，廣東惠州惠陽人，司職前鋒，效力緊香港超級聯賽球會R&F富力。

## 出面網頁
連拿度

**連拿度**（**Reinaldo Gaúcho**，）係巴西足球員，司職前鋒，2013年2022年間效力過多間香港同澳門球會，包括晨曦足球隊、黃大仙區康樂體育會同鹿特丹斯巴達（淦源）足球會等等。
## 出面網頁

類:巴西足球員
類:晨曦球員
類:黃大仙區康樂體育會球員‏‎
類:淦源球員
楊子藝

**楊子藝**（**Yang Ziyi**，），係中國足球員，廣東廣州人，司職中場，效力緊香港超級聯賽球會R&F富力。
稅務條例

**《稅務條例》**係《香港法例》第112章，內容關於香港主要稅收嘅法例之一，由稅務局負責執行。

## 《稅務條例》嘅常用條文
*第112章 第5條 物業稅嘅徵收 
*第112章 第5B條 應評稅值嘅確定
*第112章 第8條 薪俸稅嘅徵收 
*第112章 第9條 因受僱傭工作而獲得嘅收入嘅定義 
*第112章 第14條 利得稅嘅徵收 
*第112章 第15條 被當作係營業收入嘅某啲款項 
*第112章 第16條 應課稅利潤嘅確定
*第112章 第17條 唔能夠作為扣稅嘅支出（例如：家用、個人娛樂、某啲炒股票同炒樓嘅損失等。）
*第112章 第24條 會所、工會同商會等
*第112章 第26C條 認可慈善捐款嘅扣稅規定
*第112章 第27條 個人免稅額嘅一般規定
*第112章 第88條 對慈善團體嘅豁免 
*第112章 第88A條 事先裁定

## 出面網頁
*《香港法例》第112章《稅務條例》
梁展浩

**梁展浩**（**Liang Zhanhao**，），係中國足球員，廣東肇慶人，司職後衞，效力緊香港超級聯賽球會R&F富力。
拿祖

**拿祖**（**Nacho Martínez**，）係西班牙足球員，坎塔布里亞人，司職前鋒，效力過香港超級聯賽球會夢想FC。
## 出面網頁

類:西班牙足球員
朱偉鈞

**朱偉鈞**（**Chu Wai Kwan**，），係香港足球員，司職中場，效力緊香港超級聯賽球會夢想FC。
周煜辰

**周煜辰**（**Zhou Yuchen**，）係中華人民共和國足球員，山東濰坊人，司職守門員，效力緊香港超級聯賽球會富力R&F，著13號波衫。

## 出面網頁
* 周煜辰，廣州富力足球會
* 香港足球總會 ，香港足球總會

類:中國足球員
類:濰坊人
周延

**周延**（），藝名**GAI**，係中國大陸男歌手。

## 經歷
周延原本專注喺幫派饒舌，例如佢作嘅《超社會》；後逐漸將中國風融入詞曲，如《苦行僧》。

2017年，參加網路節目《中國有嘻哈》，並陸續創作出好紅嘅《火鍋底料》、《天乾物燥》同趙濤合作嘅《只聽自己的歌》等嘻哈單曲逐漸被觀眾熟悉。之後同王嘉爾合作嘅《Papilon》成功進入總決賽。。最終周延同PG ONE並列中國有嘻哈第一年總冠軍。

12月2號，攞到2018愛奇藝尖叫之夜年度型格歌手獎。12月17號，攞到「我是頭條·今日頭條年度盛典」年度新生力量獎。

2020年，參加中國夢之聲《我們的歌》，同搭檔陳小春攞到金聲拍檔稱號。

## 音樂作品
### 大碟
*2018 - 《光宗耀祖》
*2021 - 《烻》

### 細碟
*2017 - 《增益》

## 《[[歌手2018]]》
2018年1月，加盟湖南衛視《歌手2018》、為首發歌手，喺第一輪淘汰賽播出前宣佈退賽。

## 軼聞
周延同過海爾兄弟、MC 光光同紅花會PG ONE等一眾饒舌歌手「有精彩的音樂互動」。周延用過《斬馬刀》呢隻歌譏諷海爾兄弟嘅馬思唯，馬思唯就寫咗《Back To Back》同《該挨》 等兩首歌回敬周延，MC光光就寫咗《Gay爺只打字》，加入爭吵。選秀節目入面，PG ONE一句「最討厭表裡不一的社會GAI，有意見當面吼」令周延好嬲憤怒，甚至公開話要打PG ONE，呢件事引起輿論關注。

## 註

## 參考

## 出面網頁
*
*
*
綠悠雅苑

**綠悠雅苑**（）係香港一個置安心房屋計劃屋苑，喺新界葵青區青衣島，2015年起好，有3棟高38層嘅住宅，提供988個住宅單位。
綠悠軒

**綠悠軒**（）係香港一個私人屋苑，喺新界北區粉嶺聯和墟，1998年起好，有7棟高30層嘅住宅，提供1,680個住宅單位。
海皇路

**海皇路**（），係香港新界屯門區南部一條馬路，北面嗰邊連住皇珠路，南面嗰邊連住湖山路。

## 出名建築
*
*翠寧花園
*屯門游泳池
*屯門泳池站
聯捷街

**聯捷街**（）係香港北區粉嶺聯和墟一條馬路，北面嗰邊連住馬適路，南面嗰邊連住和睦路。

## 附近樓宇
*榮輝中心（聯捷街6號）
*榮福中心（聯捷街1號）
混沌理論

**混沌理論**（；）係數學嘅一個子領域，研究「望落好似完全隨機同無法預測嘅系統」。精確啲講，套理論建基於蝴蝶效應－呢個諗頭講响非線性系統入面，就算初始狀態變咗少少，都可以引發好大影響，令個系統跟住落嚟嘅狀態完全唔同嗮。

舉例說明，一座城市係個複雜嘅系統：座城市由好多件部份組成，包括係市民、馬路等嘅基建以及建築物等好多樣嘢；想像喺市中心有位市民過馬路嗰陣唔小心（細微變化），有位司機為咗唔想撞到佢而撞咗埋第架車度，場交通意外搞到條馬路俾人封咗，於是多位市民返工返學有困難，咁啱得咁橋其中一位返唔到工嘅市民係某大企業嘅重要管理層，連帶搞到間企業當日嘅工作受阻，進而影響埋股市變化，引發經濟波動（系統跟住落嚟嘅狀態大變）。好似噉嘅連串變化就係「混沌」講緊嘅嘢－喺現實世界，好多時個系統嘅初始狀態係噉咦變咗啲，就會搞到個系統跟住出現意料之外嘅大變動。

混沌嘅諗頭引起咗好多領域嘅工作者關注。試想像：
*金融學：股市嘅上落受好多因素影響，例如利率以及供應同需求都會影響股價；家陣金融工作者想預測股市嘅變化，會唔會有可能利率升 0.1% 咁少，就搞到股市由正常狀態變成「引起恐慌性拋售，股價插水式下滑」呢？
*醫學：人體嘅運作受好多因素影響，例如血入面各化學物質嘅濃度都可以影響人體能唔能夠正常運作；家陣醫護人員想喺病人身上用藥，會唔會隻藥嘅濃度升咗 0.1% 咁少，就搞到病人由「會好返」變成「會死」呢？
*工程學：一部機械可以有極多件組成部份；想像家陣工程師想設計一部機械，會唔會部機嘅溫度或者壓力升咗 0.1% 咁少，就搞到部機由「正常噉行到落去」變成「會爆炸著火」呢？
... 呀噉。有好多唔同領域嘅工作者都有興趣研究混沌現象，除咗頭先提到嘅領域之外，氣候學、生態學、各門嘅社會科學以至電腦科學等嘅多個領域，都有工作者著手研究混沌。呢啲咁多唔同嘅研究就形成咗個跨學科嘅領域－混沌理論。

## 基本概念

混沌理論最基本嘅諗頭係所謂嘅蝴蝶效應（butterfly effect）：家吓將研究緊嘅現象想像成一個系統（尤其係複雜系統），當中「現象」可以係天氣、生態系統、人體、人腦、複雜嘅機械以至股市... 呀噉；一個系統梗會有某啲 input，而個系統跟住落嚟嘅狀態會取決於
#Input 同
#系統打前嘅狀態；
事實表明，好多時 **input 或者打前狀態變咗少少，跟住落嚟嘅變化就可以唔同嗮**：
*舉個具體例子，想像兩個經濟體（複雜系統）A 同 B，一開始嗰陣（t = 0）兩個經濟體狀態完全一樣咁滯，不過响一開始嗰時 A 嘅人口大過 B 少少，例如 A 人口係 100,002 而 B 人口係 100,000；直覺上會認為，A 同 B 跟住落嚟嘅變化會係一樣咁滯，但實際嘅研究發現並唔係噉－實證嘅研究表明，兩個經濟體有可能會隨時間變到完全唔一樣，例如 A 變成世界最大經濟體，同時 B 進入經濟衰退，最後 A 嘅 GDP 係 B 嘅 10 倍。
*噉嘅現象，喺經濟學以外嘅領域都可以觀察得到，例如喺 1969 年，有科學家做過噉嘅研究－想像有隻蝴蝶喺度飛嚟飛去搵花蜜食；根據呢啲科學家計嘅數，隻蝴蝶拍翼會造成空氣嘅微細流動（細變化），而呢股微細變動有可能引起周圍嘅空氣出現一連串變化，最後喺地球另一邊引起龍捲風（意料之外嘅大變化）。
上述嘅現象仲可以用數學化嘅電腦模擬展示：附圖係混沌理論當中嘅洛倫茲系統（Lorenz system）嘅電腦模擬結果；成個系統有幾個變數同參數，包括 \text{y}，幅圖打戙嗰條軸做 \text{y}，打橫嗰條軸做時間，設 \text{y}_0 做「\text{y} 嘅初始數值」，唔同色嘅線表示喺唔同 \text{y}_0 之下 \text{y} 隨時間變化嘅規律。由幅圖睇得出，\text{y}_0 係噉咦變咗少少，就會令最後嘅 \text{y} 變化規律唔同嗮－嗰幾條唔同色嘅線大約去到 t = 11 嗰陣分開。而且應用數學方面嘅研究仲發現，就算個系統完全冇任何隨機喺裏面（完全決定性），噉嘅現象依然有可能會發生。

蝴蝶效應引起咗好多科研工作者嘅關注：科學嘅其中一個終極目的，就係想靠實證得到知識，用知識幫人類預測宇宙嘅各種現象，無論自然科學定社會科學都係噉；混沌嘅存在就正正係令到某啲現象難以預料，對人類預測現象嘅能力造成威脅。研究混沌嘅科學家會用數學化嘅方式思考混沌，並且嘗試將得出嘅數學模型應用落去現實嘅現象度，想從而加深人類對混沌現象嘅理解，解答「有冇方法可以預料混沌幾時會出現」等嘅問題。

## 系統概念

### 吸引子

### 複雜度

## 混沌系統
## 簡史
喺 19 世紀尾，法國數學家龐加萊（Henri Poincaré）等嘅研究者喺度諗太陽系啲天體嘅軌跡會點樣隨時間變化，佢哋用微分方程嚟做分析（用到隨時間嘅導數），發覺喺分析多過兩個天體嘅軌道嗰陣，啲現象經已複雜得滯，難以用公式描述，啲模型嘅可能結果由「啲天體冚唪唥都完美噉跟住現有嘅軌跡行」以至極端嘅「其中有粒行星俾重力掟出去太陽系外或者撞落太陽嗰度」都有；打後（用微分方程做）嘅研究又發現，有好多動態系統都有啲噉嘅情況－「只要啲初始條件嘅數值變咗少少，成個系統嘅狀態就會出現極端嘅變化」，而呢點就係混沌理論上所講嘅「混沌」。混沌嘅現象喺天氣、生態系統以至量子力學等多種現象嗰度都會見得到，係廿一世紀初數學界相當重視嘅一套理論。
## 相關概念

## 睇埋
*創發
*算術下溢
## 文獻
## 攷

## 拎

* 混沌，史丹福哲學百科全書
* 混沌理論，不列顛百科全書
曼維韋多利諾

**曼維韋多利諾**（，）係巴西醫生同政治人，巴西巴伊亞州嘅薩爾瓦多市出世。佢喺1889年至1890年間出任巴伊亞州長，1894年至1898年間出任巴西副總統。
智能叛變

《**智能叛變**》（***I, Robot***）係一部2004年嘅美國科幻電影，由亞歷士布雅士執導，主演係韋史密夫、碧姬莫蘭漢、占士康維爾、布魯士格連活。
「府學雙泉」古井

係中國廣東廣州一古井，喺番山東南角嘅廣州府學宮入面（而家係越秀區北京路學源里入面）。

個井因為井底有兩個活泉眼而改成噉嘅名，佢亦係家下廣州城區入面比較少有嘅活泉，啲水出自番山。喺2014年3月被列為越秀區登記文物同埋廣州市各區區級不可移動文物。

類:廣州古蹟
雲頂夢號

**雲頂夢號**（**Genting Dream**）係星夢郵輪旗下嘅一艘郵輪。佢喺德國製造，而家係星夢郵輪旗下同世界夢號一樣噸位嘅郵輪，有成151,300噸。
九曜石

**九曜石**（）係中國廣東廣州一處古石堆兼遺址，喺越秀區教育路嘅藥洲遺址入面。喺1963年3月被列入咗廣州市文物保護單位。

## 名
相傳喺五代十國時期，南漢主劉龑割據嶺南兼開鑿西湖時搞咗9嚿石而改成噉嘅名。

## 介紹
呢9嚿石分別係池西北大石、米題藥洲石、四言詩石、池西大石、釣磯石、拜石、仙掌石，及池東石。
### 池西北大石
又嗌「牛头石」或「海上洲石」，喺水池北岸西邊，高2m，樣似牛頭，四圍有10幾個竇相穿，入邊有9題石刻。其中北宋詩人——許彥先寫嘅呢句詩最出名：

### 米題藥洲石
又嗌「笏石」。喺水池北岸，高1.5m，樣似持笏。入邊有5題石刻。其中北宋書法家——米䒥寫嘅「藥洲」、「米黻元章題」俾歷代金石界話佢做正嘢。
### 池西大石
又嗌「愛蓮石」或「藥洲石」，喺水池西邊水面，高2.4m，樣似筍峯。入面有4題清刻，其中大清時期寫嘅「藥洲」兩字出自周敦頤寫嘅《愛蓮說》入面。
### 四言詩石
喺水池西邊嘅池西大石隔籬，高2.1m，屬白色中空石，入面有2題清刻都喺大清嘉慶年間，由廣東學政——萬承風寫嘅四言詩其一。
### 釣磯石
又嗌「珠泉石」，喺水池西南水面，高1.25m。入面有2題清刻，分別係「釣磯」同「珠泉」呢兩個，都由大清狀元負責寫出嚟。其中「釣磯」係由姚文田寫出嚟，「珠泉」係由徐琪寫出嚟。
### 拜石
又嗌「破石」或「九曜第一石」，喺水池東岸水面，高3.4m，樣似鰲魚，入面有15條石刻響度。其中包括咗大明作家——陳卿寫嘅「此即九曜第一石也」同埋大清作家劃嘅「拜石」兩字。
### 仙掌石
嚿石因為有一尺兩寸嘅掌跡而改成噉嘅名。喺水池東邊水面，高2.6m，入面有4題石刻，其中《九曜石》詩刻俾歷代金石界話成正嘢：

重有大明詩人——吳鵬喺石掌紋隔籬寫咗「仙掌」兩字。

### 池東石
喺水池東邊水面，高1.25m。原先係上下兩嚿石疊埋，其中上石似黑豬，下石似巨龜，後嚟經過長時間風化而一分為二。入面有4題石刻，其中九曜石最早嘅題刻喺北宋時期，由盧士宏寫出嚟。

## 睇埋
*藥洲遺址

## 攷
* 羊城八景之一——广州九曜石 360doc个人图书馆
* 《九曜石刻录+·南汉金石志》

類:廣州古蹟
包公廟 (香港)

**包公廟**係香港一間供奉包拯（尊稱包公）嘅廟，喺香港島灣仔南部隆安街2號，近堅尼地道同石水渠街一帶，灣仔玉虛宮嘅側邊。

## 歷史
包公廟喺清朝同治元年（1862年）起，嗰時香港貪污風氣利害，產生唔少冤案，民眾就將以清廉公正聞名嘅北宋官員包拯設廟供奉，殖民地政府時期做過按察司嘅安士迪（T.C. Anstey）亦有入鄉隨俗，喺審理冤案之前去到廟參拜一番。

喺七丶八十年代嘅香港，更有同名嘅長篇電視劇熱播。

## 建築
包公廟嘅殿上供奉咗包公神像，喺正中間放置寫上「包公丞相」四個字嘅橫織錦帳額，兩邊分別擺咗長旗，繡上「龍圖學士包公丞相」八個大字。

## 參考
*〈包公廟〉，《香港地名詞典》
*福山堂：包公廟
綜合社會保障援助計劃

**綜合社會保障援助計劃**（簡稱**綜援**；，縮寫：**CSSA**）係香港以入息補助方法，為喺經濟上無法自給自足嘅人士提供安全網，令到佢哋嘅入息達到一定水平，以應付生活上嘅基本需要。

## 申請資格
申請人一家要係香港居民，獲得香港居民身分唔少過一年，同埋喺獲得香港居民身分之後，喺香港總共居住滿一年（即係由獲得香港居民身分至申請日前）。居住香港一年嘅日數唔需要連續或緊接喺申請日前。申請之前嗰一年離開香港唔超過56日（無論連續或分開），都會屬於係喺香港居住。18歲以下嘅香港居民可以豁免以上嘅居住香港規定。

唔係香港居民並唔符合綜援計劃嘅申請資格。呢啲人包括非法喺香港居留嘅人，同埋唔係以居留目的獲准合法喺香港逗留嘅人，即係嗰啲要受《入境規例》（第115A章）第2條訂明嘅逗留條件規限嘅人（例如訪客同輸入勞工）。

喺特殊情況之下，社會福利署署長可以考慮運用酌情權，向未符合居住香港規定嘅綜援申請人發放援助。

## 經濟狀況調查
申請人必須通過入息同資產嘅審查：

;入息審查
申請人同埋家庭成員每個月可以評估嘅總收入必須低於佢哋喺綜援計劃之下認可嘅每月需要總額。
 
;資產審查
申請人同埋家庭成員喺香港或香港以外任何國家／地區擁有嘅資產（包括土地、物業、現金、銀行存款、保險計劃嘅現金價值、股票同股份嘅投資同其他可以變換現金嘅資產同財物）總值唔可以超過規定限額。

## 援助金類別
援助金大致可以分為三類：

### 標準金額
唔同類別嘅受助人會獲得唔同嘅標準金額，以應付生活上嘅基本需要。

### 補助金
;長期個案補助金
有年老、殘疾或經醫生證明為健康欠佳成員嘅受助家庭，如果連續領取援助金達12個月或以上，可以根據家庭裏面呢類合格成員嘅人數，獲發每年一次嘅長期個案補助金，用嚟更換家居用品同耐用品。

;單親補助金
單親家庭每個月可以獲發單親補助金，幫助單親人士獨力照顧家庭所遭遇嘅特別困難。
 
;社區生活補助金
唔係住喺院舍而年老、殘疾或經醫生證明為健康欠佳嘅綜援受助人，每個月可以獲發社區生活補助金，幫助佢哋留喺社區生活提供更有利嘅條件。

;交通補助金
年齡喺12至64歲，殘疾程度達100%或需要經常護理嘅受助人每個月可以獲發交通補助金，以鼓勵佢哋多啲外出參與活動，令到佢哋可以融入社會。
 
;院舍照顧補助金
住喺非資助院舍而年老、殘疾或經醫生證明為健康欠佳嘅綜援受助人，每個月可以獲發院舍照顧補助金，以減輕佢哋嘅院費負擔。

### 特別津貼
申請人可以獲發特別津貼，以應付個人或家庭嘅特別需要，例如租金、學費同其他教育費用、必要嘅交通費用、醫生建議嘅膳食、復康同醫療用具等支出。健全成人／兒童可以獲得嘅特別津貼，只限於租金、水費／排污費、同兒童就學有關嘅支出、幼兒中心費用同殮葬費用。

## 出面網頁
*社會福利署 - 綜合社會保障援助計劃
華興會

**華興會**係中國清末一個革命團體，由黃興領導，1904年成立，係中國同盟會前身之一。
保險投訴局

**保險投訴局**（，縮寫：**ICB**；簡稱**投訴局**）係香港獨立嘅法定機構，喺2018年1月16號成立，取代**保險索償投訴局**，專責處理同保險有關嘅調解糾紛，致力協助解決個人保單合約引起嘅所有糾紛。

## 簡介
保險投訴局係香港保險業界成立嘅獨立、不偏不倚機構，為消費者提供方便、快捷同易於使用嘅一站式服務平台，以處理所有涉及金錢性質嘅保險糾紛。除咗透過現有嘅裁決方式處理涉及索償嘅投訴之外，投訴局將加入調解機制，處理與索償無關嘅保險糾紛。

## 宗旨
*接受個人保單引起嘅投訴，並透過作出賠償或其他可行方法，達至滿意、和解、平息糾紛或撤回投訴。
*諮詢認為合適人士嘅意見，包括：法律顧問、各界專業人士、裁判官、調解員同仲裁人。 
*訂定並執行規則、致力鞏固投訴局公正、處事恰當同提供專業服務嘅形象。

## 職權範圍
*投訴同索償有關。
*索償金額唔可以超過港幣100萬。 
*涉案保險公司屬於投訴局會員。 
*涉案保單屬於個人保險類別。 
*投訴人係保單持有人／受益人／合法索償人。
*涉案保險公司已經對索償申請作出最終賠償決定。 
*投訴人必須喺接獲保險公司最終賠償決定嘅六個月之內向投訴局作出書面投訴。 
*索償糾紛並唔係涉及工業、商業或第三者保險。 
*索償案件並唔係正在進行法律程序或仲裁。 

## 投訴方法
投訴局只接受書面投訴，投訴人必須以書面詳述投訴內容，承保商名，保單編號同索償數額，連同已經簽名嘅授權書同埋以下文件嘅副本，以郵寄、傳真或電郵方式交去投訴局，每宗投訴個案嘅平均處理時間大概四至六個月。
#全份保單同保單申請表格；
#索償表格；
#醫療報告／檢驗報告／報價表或維修收據／肇事警方報告；
#保險公司書面作出最後判決嘅文件。

## 睇埋
*保險業監管局

## 出面網頁
*保險投訴局

類:香港保險業
深水埗三太子及北帝廟

**三太子廟**，又叫**三太子宮**，係香港唯一供奉中國神話封神榜主角嘅廟，裏面供奉哪吒三太子。廟宇喺九龍深水埗汝洲街，喺清朝光緒年間起，而家係香港二級歷史建築。三太子宮側邊有**北帝廟**，又稱**北帝宮**。兩間廟一齊喺1931年撥歸華人廟宇委員會負責管理。1985年同埋2006年重建過。

## 歷史及結構
1894年嘅香港發生咗鼠疫，喺界限街以北嘅深水埗仍然係清朝嘅土地，聚居唔少以打石為業嘅客家人，喺疫症期間從惠陽迎來三太子神像出巡，之後疫症減退，因而喺光緒廿四年（1898年）集資起廟以保佑街坊嘅健康。

三太子宮係傳統二進建築物，大門石額題「三太子宮」，大門對聯寫住：「驅除癘疫何神也 功德生民則祀之」，擋中上書「至聖至靈」，對聯：「聖德巍巍宇內羣生咸沾雨露　神恩蕩蕩國中黎庶盡沐威光」，主祀哪吒三太子，配祀觀音同包公，另外供奉太歲同埋金花娘娘。

深水埗北帝廟係由嗰區漁民起，原本起喺海旁，喺1920年拆遷移到三太子宮側邊，北帝廟供奉北帝、玄奘法師（唐三藏）同埋文昌帝君。三太子宮外有小廟供奉城隍。

北帝誕同三太子誕分別喺每年農曆三月初三及三月十八日舉行。

## 相

File:HK_SamTaiTzeTemple_Front.JPG|三太子廟正門
File:HK_ShamShuiPoPakTaiTemple_Front.JPG|深水埗北帝廟正門
File:HK_SamTaiTzeTemple_RoofDeco.JPG|精美脊飾


## 參考
* 《香港市區文化之旅》，蕭國健、沈思 編著，萬里機構，ISBN 962-14-2090-3

## 出面網頁
* 華人廟宇委員會：深水埗三太子及北帝廟
* 福山堂：三太子廟
三聖廟

**三聖廟**，本叫**聖廟**，喺香港屯門三聖墟，南臨青山灣，喺1998年被古物諮詢委員會評為香港二級歷史建築，2009年12月18號確定評級。

## 史

三聖廟喺1914年起，1921年起好，費用由港九船塢業人士籌集。廟裏面供奉孔子、釋迦牟尼佛、老子三位聖人，因為咁而得名。起廟揾地嘅時候就發現咗一個石洞，洞裏面藏有一尊銅嘅麒麟像。故此決定喺度起廟，並且將石洞叫做麒麟洞，而附近嘅小山崗就叫麒麟崗。廟實際喺半山上面，但因為離麒麟崗好近，有啲人會錯誤以為廟旁佇立咗一塊巨石（巨石實際喺山下嘅麒麟崗公園）。

## 建築
三聖廟設有「佛祖殿」、「十大仙殿」、「觀音殿」、「紫微殿」、「三聖殿」、「太歲殿」、「福德祠」、「祖師堂」、「孝思堂」。門額：「聖廟」，兩旁對聯：「智仁勇三德，儒釋道一家。」，正門對出有「九宮八卦魚池」。

## 參考


## 出面網頁
* 福山堂-三聖廟
* 一站式搜尋個別建築物資料-古物諮詢委員會
蝦夷花

**蝦夷花**（；學名：**'），又嗌**蝦衣花'''（），係爵床科麒麟吐珠屬嘅常綠灌木，原產墨西哥，而家喺墨西哥同美國佛羅里達半島範圍先至搵到。

## 樣
佢嘅花屬穗狀花序，頂生，苞片黃兼重疊成串，既似龍蝦又似狐尾。每年好多時都開花。

## 用途
植株主要用嚟做庭院嘅綠籬植物同觀景植物。

## 連出去
*  虾衣花 Calliaspidia guttata (Brandegee) Bremek. 中国植物志
* 虾衣花 中国科普博览
* 虾衣花 百花门
* 虾夷花 锦绣花世界

類:麒麟吐珠屬
類:四季常綠植物
類:灌木
類:觀葉植物
類:花卉
類:綠籬植物
香港觀宗寺

**香港觀宗寺**（Hong Kong Kun Chung Temple），喺香港新界粉嶺置福圍12號。係天台宗道場，遠承天台智者大師一脈。喺2004年2月得到香港特別行政區政府批准，成為香港第一間可為佛教徒舉行合法婚禮嘅佛寺。現任住持係宏明法師。

## 歷史
觀宗寺喺1978年由「寶公生西紀念堂」擴建而成。

## 香港首宗佛教婚禮
2004年3月20號，香港首宗獲法律認可嘅佛教婚禮，係由香港佛教聯合會會長：覺光法師擔任證婚人，為林志達律師同鄭瑞儀小姐嘅結婚證書簽名。新人以拈香禮拜，誦唱佛經作為結婚嘅儀式，成為咗首對佛教夫婦。 

## 建築特色
佔地2,000幾平方公呎，環境幽雅，起咗兩層嘅巍峨寶殿：
* 上層大雄寶殿供奉三寶佛像；
* 上層後座係觀音殿，珍藏咗有歷史價值嘅貝葉梵文大藏經同珍貴佛教經典；
* 下層大殿供奉白玉釋迦牟尼佛像，除咗供禮拜誦經之用外，並用作附屬兩間老人院嘅康樂中心。
* 下層大殿後座係寶靜法師嘅紀念堂。供奉住佢嘅舍利同法照。
* 大門入口右側，起咗紀念寶靜法師嘅寶塔，上有碑文細述佢嘅生平同埋起寺嘅經過。

## 公共交通

## 出面網頁
* 香港觀宗寺的官方網站
* 香海正覺蓮社的官方網站 (繁體中文)
* 香港觀宗寺萬佛法會的影像(2008年4月20日)
經濟合作暨發展組織

**經濟合作暨發展組織**（**OECD**）係個國際組織，1961年成立，有35個市場經濟嘅成員國，總部喺法國巴黎。
循道衛理公會

**循道衛理公會**，或者就噉叫**循道公會**或者**衛理公會**，係基督新教其中一個主要宗派，由英國聖公會嘅約翰衛斯理創辦。
北美自由貿易協議

**北美自由貿易協議**（，；，；，直譯**北美自由貿易條約**）係舊時一個由美國、加拿大同墨西哥三個北美洲國簽署嘅三邊自由貿易協議，喺1992年12月17號簽訂，1994年1月1號開始有效。喺當時係全世界第一份同時由已發展國家同發展中國家簽訂嘅自由貿易協議。

2018年，美國總統侵侵推翻咗呢個協議，經過三國談判，最後另行開咗個美墨加協議取代。

## 參考

## 註

類:美國經濟
類:加拿大經濟
類:墨西哥經濟
類:自由貿易協議
多細胞生物

**多細胞生物**係生物嘅其中一個種類，有多過一個細胞，同單細胞生物相對。多細胞生物包括動物、陸生植物同多數真菌，全部都係真核生物。
元朗舊墟大王廟

**大王廟**又叫做**大王古廟**，喺香港新界元朗舊墟裏面嘅長盛街，康熙八年（1669年）鄧文蔚「由大橋墩遷墟元朗，併建大王古廟。」，道光十七年（1838年）進行過重大修葺。大王廟供奉洪聖王同楊侯公。

康熙時實施「遷海」政策，元朗墟搬咗去茅洲嗰邊，及後復墟，墟民又將茅洲嘅南海洪聖大王請到元朗。民間稱南海神為廣利洪聖大王，每年嘅農曆二月十三日就係南海神誕。廟內有五塊碑刻，記載咗元朗墟嘅建立同埋演變過程。大王廟係一進兩合式嘅傳統建築，廟內有個鼓，鼓皮被整爛以減輕鼓聲，以免嚇壞細路。大王廟由南邊圍管理。

大王廟係當年元朗舊墟嘅政治同宗教信仰中心，至今元朗建醮（十年一次的打醮），仍然定喺該廟內舉行祭神儀式。

喺1994年被評為香港一級歷史建築，2009年12月18號確定評級。

## 參考
* 《新界宗族文化之旅》，嚴瑞源編著，萬里書店，ISBN 962-14-2936-6

## 睇埋
* 錦田洪聖廟     
* 屏山洪聖宮
* 屏山楊侯古廟
* 廈村楊侯宮

## 出面網頁
* 福山堂：元朗大王古廟

類:香港廟宇
類:元朗舊墟
前臂

**前臂**係臂嘅下半截，由手踭去到手腕，連住上臂同手板，同下肢嘅細髀對應。
廈村楊侯宮

**廈村楊侯宮**喺香港新界元朗區廈村東頭村，係元朗六間供奉侯王嘅廟宇之一，相傳已經有200幾年歷史，喺1988年被列為法定古蹟。

## 史
楊侯宮相傳喺17世紀建成，現存嘅建築物喺1811年改建而成，亦喺1988年被列為法定古蹟後由香港政府斥資全面重修。

## 建築
楊侯宮係傳統兩進式青磚建築，喺早年已改建成香亭嘅庭院分隔。廟額藍字「楊侯宮」喺嘉慶辛未年（1811年）題。

## 參考

## 睇埋
* 九龍城侯王廟
* 大澳楊侯古廟
* 屏山楊侯古廟
* 東涌侯王古廟

## 出面網頁
* 香港歷史文物：元朗廈村楊侯宮
* 古物古蹟辦事處：元朗廈村楊侯宮
* 福山堂：侯王廟
麥基爾大學

**麥基爾大學**（**McGill University**）係加拿大滿地可一間大學，1821年成立，係加拿大最老嘅大學；出名讀醫。

## 參考資料

## 註

類:滿地可
對角線

**對角線**（粵拼：）係幾何學入面，一個多邊形或者多面體入面嘅兩個頂點連成嘅一條線段（除咗邊之外）。

## 性質
* n邊形嘅**對角線**有 \frac{n(n-3)}{2} 條。
:: 證明：先揀其中一點，有n個選擇，另一點唔可以揀自己同埋旁邊兩點，所以有n-3個選擇，並且揀咗嗰兩點調轉，都係同一條**對角線**，所以要除以2。
* 對正多邊形連接同等長度嘅**對角線**，會產生相似嘅正多邊形.

## 長度公式
對於正 n 邊形，設 L_k 係兩個唔同嘅頂點嘅距離，呢兩個頂點由近到遠對應  k\ =\ 0\ ,\ 1\ ,\ 2\ ,\ ...\ ,\ \left \lfloor \frac{n}{2} \right \rfloor - 1 。
入面嘅  L_0  係邊長，呢度令佢等於 1。
就有下面嘅長度公式：

*  L_0 := 1 
*  L_1 = 2 \cos \frac{\pi}{n} 
*  L_2 = L_0 + 2 \cos \frac{2\pi}{n} 
*  L_3 = L_1 + 2 \cos \frac{3\pi}{n} 
* ...
*  L_k = L_{k-2} + 2 \cos \frac{k\pi}{n}\ ,\ k \geq 2 

*  L_k = \frac{ \sin \left(\ (k+1)\frac{\pi}{n}\ \right)}{ \sin (\frac{\pi}{n})} 

* 當  n \to \infin : L_k \to k+1 
: 因為正無限邊形嘅一隻內角 = 180^\circ ，所以：
:* L_0 = 1 條邊長
:* L_1 = 2 條邊長
:* L_2 = 3 條邊長
:* ...
:* L_k = k+1 條邊長

證明：*圖1* 入面係正多邊形嘅一部分，可以睇到有  L_k = L_{k-2} + 2 \cos \theta ，呢度嘅 \theta 係對應外接圓 k 段弧嘅圓周角。對應一段弧嘅圓心角係 \frac{2\pi}{n} ，所以對應一段弧嘅圓周角係 \frac{\pi}{n} ，而對應 k 段弧嘅圓周角就係 \frac{k\pi}{n} ，即係 \theta = \frac{k\pi}{n} 。

另外，*圖2* 入面嘅藍色線係想計嘅**對角線**或邊。 圓心角 2\theta = (k+1)\frac{2\pi}{n}，因為對應 (k+1) 段弧。 \theta = (k+1)\frac{\pi}{n}。

如果令外接圓嘅直徑 2R = 1，噉：
* 對角線長度 = 2R \sin \theta = \sin \left( (k+1) \frac{\pi}{n} \right) 
* 邊長  = \sin \left(\frac{\pi}{n} \right) （即係上式 k=0 嗰陣）
所以有：

: L_k =  對角線長度 / 邊長  = \frac{ \sin \left(\ (k+1)\frac{\pi}{n}\ \right)}{ \sin (\frac{\pi}{n})} 

而用**對角線** L_k 連接產生嘅正 n 邊形嘅：
* 邊長  = \frac{cos\left(\ (k+1) \frac{\pi}{n}\ \right)}{cos(\frac{\pi}{n})}
* 面積  =  邊長 ^2 = \left(\frac{cos\left(\ (k+1) \frac{\pi}{n}\ \right)}{cos(\frac{\pi}{n})}\right)^2

## 睇埋
*多邊形
*多面體
*排列組合

## 引述
單細胞生物

**單細胞生物**係生物嘅其中一個種類，得一個細胞，同多細胞生物相對。單細胞生物包括原核生物同其中一啲原生生物。
婚姻五重奏

《**婚姻五重奏**》（**Stages Of Marriage**），係香港電視娛樂製作嘅遊埠節目，2018年1月14號開始到4月8號逢禮拜日21:30-22:30喺ViuTV播。節目由五對夫婦去五個婚姻文化唔同嘅國家遊埠，分享佢哋嘅愛情觀、相處之道同埋對婚姻嘅理解同態度。

## 每集一覽

## 節目調動
*2018年1月28號：由於直播《英格蘭足總盃 - 第四圈：車路士 對 紐卡素》，所以暫停播映一集。
*2018年2月18號：由於播電影《蠟筆小新劇場版：瞓啦！早唞早著夢作戰》，所以暫停播映一集。
*2018年3月18號：由於直播《英格蘭足總盃 - 半準決賽：韋根 對 修咸頓》，所以暫停播映一集。

## 出面網頁
*ViuTV：婚姻五重奏
搞鬼歌手

《**搞鬼歌手**》（**Prank Singer**），係香港電視娛樂製作嘅真人騷節目，由2018年1月14號到2月11號逢禮拜日22:30-23:00喺ViuTV播，由江海迦（AGA）、麥嘉瑜、葉晴晴、孫曉慧、周殷廷、李幸倪（Gin Lee）、符致逸主演，佢哋七位歌手會做唱碟公司嘅幕後工作人員，體驗歌曲誕生嘅每個細節。

## 每集一覽

## 節目調動
*2018年1月28號：由於直播《英格蘭足總盃 - 第四圈：車路士 對 紐卡素》，所以暫停播映一集。

## 出面網頁
*ViuTV：搞鬼歌手
前前線

《**前前線**》（**Travel After The Wars**），係香港電視娛樂製作嘅遊埠節目，2018年1月16號至4月24號逢禮拜二22:30-23:00喺ViuTV播，由陳安立（Brian）同李敏（Ranya）主持。節目主持會去舊時戰事前線：車臣、盧旺達、黎巴嫩、科威特、波斯尼亞和黑塞哥維那、斯里蘭卡泰米爾人聚居區，親身體驗呢啲地方戰亂之後嘅現況。

## 每集一覽

## 出面網頁
*ViuTV：前前線
G-1格鬥會2

《**G-1格鬥會2**》（**G-1 Fight Club 2**），前名《**G-1格鬥會II**》，係香港電視娛樂製作嘅真人騷節目，《G-1格鬥會》嘅第二輯，2018年1月22號到2月9號逢禮拜一到五22:00-22:30喺viuTV播，最後一集加長版喺2月11號禮拜日20:30-21:30播，一共16集。節目同上一輯一樣，請咗8位未打過綜合格鬥（MMA）擂台比賽嘅出名女仔參加，佢哋會先到日本接受特訓，再互相隻揪。主持係陳安立、費明海、Vivek Mahbubani。

參賽者有8位，原本名單分別係蔡嘉燕、余智嘉、張可義、麥家琪、何慈茵、麥紫莉、馬倩宜、孟嘉儀，但由於孟嘉儀喺日本特訓之前腰部受傷，經醫生意見之後決定退出，改派咗梁婉微後補上陣。

今次比賽規則係八強賽打淘汰制，每場輸咗嘅就會即時出局，晉級嗰四位就會打單循環，贏最多場數嗰兩位就會晉身總決賽爭奪冠軍寶座。

## 每集一覽

## 睇埋
*《G-1格鬥會》
*《G-1格鬥會挑戰賽》

## 出面網頁
*ViuTV：G-1格鬥會2
觀眾在民間電視大獎2016

《**觀眾在民間電視大獎2016**》係第1屆觀眾在民間電視大獎，提名期由2016年11月16號到30號，投票期由12月5號到15號，結果喺12月16號公佈。

## 提名同得獎名單
### 民選最佳劇集

### 民選最佳劇本

### 民選最佳男主角

### 民選最佳女主角

### 民選最佳男配角

### 民選最佳女配角

### 民選飛躍男藝員

### 民選飛躍女藝員

### 民選最佳主持

### 民選最佳綜藝資訊節目

### 民選最佳電視歌曲

## 得獎統計

*最多獎嘅劇：viuTV《瑪嘉烈與大衛系列 綠豆》（6個獎）
臥龍崗 (中國)

**南陽臥龍崗**係中國河南南陽臥龍區一笪地方，因為三國時期諸葛亮出山幫劉備之前喺度耕田而出名。
M1坦克

**M1坦克**係美國一款坦克，喺1980年開始服役，取代M60坦克做咗美國陸軍同美國海軍陸戰隊主要嘅主戰坦克。
弱勢社群

**弱勢社群**，又叫**少數群體**，係社會入面佔少數而又弱勢嘅人口，差異可以嚟自種族、語言、宗教、性別、傷殘、財富、職業、性取向等等，唔畀主流接受。
## 睇埋
*歧視
*少數民族
3日2夜 (翡翠台)

《**3日2夜**》（**Fun Abroad <small> (Sr.2 - 4)</small>**）係香港無綫電視製作嘅遊埠節目，屬原先喺J2播嘅《3日2夜》改喺翡翠台播嘅新一輯節目。節目喺2018年1月20號到4月28號、6月2號到2019年1月19號，2月23號到11月30號，同埋2020年1月4號到5月2號，香港時間逢禮拜六22:30-23:00喺翡翠台播。

## 輯數計法
無綫電視將翡翠台版嘅《3日2夜》（2018年1月到2019年1月期間嘅集數）定性做「第二輯」(Sr. 2) 節目，但係皆因呢套節目之前喺J2播嗰陣分咗三個季度，所以坊間亦有人叫佢做「第四輯」或者「第四季」節目。之後無綫電視再將2019年2月開始嘅集數叫做「第三輯」(Sr. 3) 節目，亦畀一啲人佢做「第五輯」或者「第五季」節目。

為免讀者混亂，粵文維基百科跟從電視台嘅官方輯數計法，將翡翠台版計做「第二輯」同「第三輯」。

## 同J2版嘅差異
受2017年11月電視台發佈嘅「限制性感令」影響，加埋個節目改咗去觀眾年齡層面比較闊嘅翡翠台播，呢一輯《3日2夜》唔再似舊時咁有睇頭，女主持落水玩都要著多件T裇遮住套泳衣。到第三輯尺度鬆返少少，但同J2版仍然有唔少差距。

## 每集內容
### 第二輯

### 第三輯

### 第四輯

## 節目調動
;第二輯
*2018年2月24號：由於播《旺財狗年花車巡遊匯演》，所以停播一次。
*2018年6月16號：由於嗰晚播《明愛暖萬心》，所以順延到23:00-23:30播。
*2018年10月6號：由於播《大灣區活好D》最後一集，所以停播一次。
*2018年11月10號：由於播《TVB 50+1再出發節目巡禮2019》，所以停播一次。
*2018年12月8號：由於播《歡樂滿東華2018》，所以停播一次。
*2018年12月22號：由於播《慶祝澳門回歸祖國十九周年 2018澳門國際幻彩大巡遊》，所以停播一次。
*2019年1月12號：由於播《2018年度勁歌金曲頒獎典禮》，所以停播一次。
;第三輯
*2019年3月30號：由於播《廉政行動2019製作特輯》，所以停播一次。
*2019年5月18號：由於播電影《春嬌救志明》，所以停播一次。
*2019年5月25號：由於播《公益金萬眾同心50年》，所以停播一次。
*2019年6月8號：由於播《2018香港藝術發展獎頒獎禮》，所以停播一次。
*2019年9月14號：由於播《香港唱好演唱會》，所以停播一次。
*2019年10月5號：由於播《長命不老》最後一集，所以停播一次。
;第四輯
*2020年1月18號：由於播《2019年度勁歌金曲頒獎典禮》，所以停播一次。
*2020年1月25號：原本由於《勁歌金曲》播映時間改做22:45-23:30，所以提前到22:15-22:45播；之後因為嗰晚取消咗新春國際匯演嘅直播，嗰晚節目重新編排過，原時段改播電影《嚦咕嚦咕新年財》，所以停播一次。
*2020年3月14號：由於播《星光熠熠耀保良》，所以停播一次。
## 註

## 參考

## 出面網頁
*3日2夜(Sr.2) - 主頁 - tvb.com
*3日2夜(Sr.3) - 主頁 - tvb.com
*3日2夜(Sr.4) - 主頁 - tvb.com

## 節目變遷
梁雍婷

**梁雍婷**（，）係一位中泰混血香港女演員。

## 簡歷
梁雍婷響2014年拍由張經緯導演嘅首部劇情片電影出道作《藍天白雲》，飾演「梁可麗」（Connie）呢個角色，響2017年發布，並響2018年1月18號響香港上畫。2017年出席韓國釜山國際電影節（BIFF），同埋香港亞洲電影節（HKAFF）。

佢憑電影《白日之下》響2023年得到台灣金馬獎最佳女配角嘅提名，更響2024年得到亞洲電影大獎同香港電影金像獎嘅最佳女配角獎。

## 影視作品
### 電影
*2018年：《藍天白雲》 飾 梁可麗（Connie）
*2018年：《對倒》 飾 Cherry
*2019年：《再見UFO》 飾 Cat
*2019年：《入鐵籠》 飾 報導員
*2021年：《狂舞派3》 
*2021年：《不日成婚》 飾 樂華噴火龍
*2021年：《怒火》飾 關美柔（Bonnie）
*2022年：《緣路山旮旯》 飾 Mena
*2022年：《正義迴廊》 飾 賀敏兒
*2023年：《流水落花》 飾 菁菁母親 (特別演出)
*2023年：《燈火闌珊》 飾 Victoria
*2023年：《年少日記》 飾 Zoey
*2023年：《不日成婚2》 飾 樂華噴火龍 
*2023年：《白日之下》 飾 小鈴
*2024年：《從今以後》飾 Kitty
*2024年：《武替道》飾 阿盈
*2024年：《把幸福拉近一點》 飾 華女 
*2024年：《破·地獄》 飾 蘇蘇
*拍緊：《面試特攻隊》

### 電視劇（[[ViuTV]]）
*2016年：《三一如三》 飾 萍（第2、34集）
*2019年：《仇老爺爺》 飾 大學生（第7集）
*2024年：《絲絲》 飾 Alita
*2024年：《出租大叔》 飾 Irene
*2025年：《弊傢伙！我要去祓魔》 飾 天狗
*2025年：《存酒人》 飾 Abbie（第6集）

### 電視劇（[[港台電視]]）
*2013年：《一念之間2》 飾 小翠
*2017年：《5》 飾 穎欣
*2017年：《》之〈快樂有時〉 飾 阿十
*2018年：《》 飾 陸紫琪 阿Lu
*2018年：《6》
*2019年：《義想天開》之〈芝麻綠豆〉 飾 Melody
*2019年：《星星的孩子》 第一集：來自B612的愛情 飾 琳琳
*2022年：《競爭之合謀有罪》之〈仙女散花〉（第2-3集）飾 Rachel

### 電視節目（[[ViuTV]]）
*2021年：《嫌疑事件簿》（玩家）
*2022年：《金像玩家》（第5集嘉賓）
*2022年：《今餐有料到》（第395集嘉賓）
*2023年：《爆谷一周》（第二輯）（第20集嘉賓）

### 電視節目（[[TVB]]）
*2018年：《兄弟幫》（第2005集、2006集）

### 短片
*2013年：《面具凶間》 飾 郭芯
*2017年：《時光理髮》
*2017年：《大家姐》 飾 小虎
*2018年：《惶然錄》 飾 圖書館管理員
*2019年：容祖兒 x 張敬軒 - 軒公單挑小賓女！[ 直擊秘竇 Speed Dating 上集 ]

### [[音樂錄像|MV]]
*2019年：林家謙《Just carry on》
*2019年：鄧小巧《香檳女狼》
*2020年：RubberBand《First Date》
*2022年：林海峰《蛋撻》
*2022年：林家謙《邊一個發明了ENCORE》
*2023年：吳林峰《捱麵包的人》
*2023年：陳柏宇《懷舊是一種品味》

### 劇場
*2011年：《6月新娘》
*2011年：《暑期作孽Part2－搞乜鬼開學禮》
*2012年：《回到未能時》
*2012年：《飛天夢想秀》

### 配音
*2022年：《烈火少女》聲演 祖芝亞

## 參考

## 出面網頁
* 
* 
* （繁體中文 - 香港）
* （大陸簡體）
顧定軒

**顧定軒**（****，）係香港模特兒，演員同埋歌手。

## 簡歷
顧定軒讀過仁濟醫院羅陳楚思中學，響中學時期開始參與模特兒工作。畢業後開始接拍唔同短片同電影，佢亦演出過唔少電視劇，包括《大眾情性》同《獅子山下2015－高價收購》等，亦演出過電影，包括《愛·尋·迷》同《藍天白雲》。

## 演出
### 電影

### 電視劇

### 電視節目

### 其他影片

### 廣告

## 音樂作品

### 單曲

## 出面網頁
* 
* 
*
寶珮如

**寶珮如**（**Baby Bo**，原名**陳珮如**，），係前亞洲電視女藝員，由參加亞洲電視「第三屆未來偶像爭霸戰」而入娛樂圈，用歌手身份入行，出過幾張唱碟，同拍攝幾套電視劇，之後入電影圈，亦出過自傳。但1999年佢遇到車禍，令佢毀容。2011年3月13號，佢同識咗只係2個月，做緊廉政公署嘅鄧秋雄閃電結婚，2012年2月26號正式受洗做基督徒。

## 演出

### 唱碟

#### 專輯
* 1989年：請先掛號 (EP)
* 1989年：飛 (首張個人大碟)

#### 合輯
* 1996年：我和春天有個約會電視原聲唱片（收錄：臉兒甜如糖 / 田蕊妮、寶珮如 合唱）
* 1996年：滾石的歌（一）誰叫我（LD）（收錄：郎心如鐵）
* 亞洲電視劇集主題曲大全 （收錄：『郎心如鐵』）

### 電視劇
* 1989年：中國奇談：和尚也風流
* 1989年：小小大女人
* 1990年：獨身女人
* 1990年：最佳才子
* 1990年：我係Tuna Fi 飾 阿風
* 1990年：難得有情人
* 1991年：第三間電台
* 1991年：隔離差館有隻鬼
* 1991年：香港奇案之烹夫
* 1991年：大提琴與點三八
* 1992年：開心鬼福星
* 1992年：伯虎為卿狂
* 1992年：鐳射劇場：卿本男兒
* 1992年：鐳射劇場：七十二家房客
* 1992年：招財進寶之清裝追女仔
* 1992年：槍神
* 1994年：94愛情故事
* 1994年：可憐天下父母心
* 1995年：一屋兩鬼三人行
* 1996年：我和春天有個約會 飾 翩　翩
* 1997年：萬事勝意
* 1997年：肥貓正傳 飾 李少芳
* 2005年：香港奇案實錄之五屍離奇命案 飾 李錦裳
* 2007年：大城小故事 飾 Betty
* 2007年：靈舍不同
* 2007年－2008年：十六不搭喜趣來 飾 陸易寧/童好如

### 電影
* 1993年：人生得意衰盡歡
* 1994年：倫文敘老點柳先開
* 1996年：小心女人
* 1996年：東堤岸有鬼
* 2018年：藍天白雲
* 2022年：失衡凶間 飾 神婆

### 特輯
* 1989年：亞視新春行大運
* 1989年：鹿兒新派三人行

### 舞臺劇
* 2010年：審死官 飾 余露蓮

### 書籍
* 2004年：一張寶貝的笑臉

## 出面網頁
* 
* （英文）
* （繁體中文 - 香港）
* （大陸簡體）
* 
* 苦過樂透 寶珮如
利維亞

**利維亞**（西班牙文：**Llívia**）係西班牙加泰隆尼亞自治區一座城，畀法國東比利牛斯包住嘅係飛地，住2千人。
菲格雷斯

**菲格拉斯**（西班牙文：**Figueras**；加泰隆尼亞文：**Figueres**）係西班牙加泰隆尼亞自治區一座城，住5萬人。
莫斯托萊斯

**莫斯托萊斯**（西班牙文：**Móstoles**）係西班牙馬德里自治區一座城，住21萬人。
帕耶特

**帕耶特**（，）係加拿大工程師同太空人，魁北克省滿地可出世，母語係法文。佢係第一個踏足國際太空站嘅加拿大人；2017年7月13號由小杜魯多提名 做第29任加拿大總督，同年10月2號開始出任，2021年1月20號提出辭職，做到1月22號。

佢喺任期屆滿嘅兩年前辭職，係因為加拿大廣播公司喺2020年7月21號爗佢蝦麗都廳員工，兩日後加拿大樞密院宣佈做獨立調查，9月宣佈選定查慣職場欺凌嘅 ，報告出咗一個星期之後杜魯多同帕耶特傾，帕耶特即場提出辭職。

帕耶特離任之後由加拿大高等法院首席大法官  代任加拿大總督嘅職務。

## 出面網頁

## 參考資料

類:工程師
類:太空人
伍冰枝

**伍冰枝**閣下（，）係加拿大新聞從業員同政治人物，香港出世，祖籍廣東台山四九鎮，喺1999年至2005年期間出任第26任加拿大總督，係加拿大第二位女性同第一位唐人以至有色人種總督。

## 出面網頁

類:祖籍台山
非洲褐鶇鶥

**非洲褐鶇鶥**（學名：），係畫眉科鶇鶥屬嘅一種，分布喺象牙海岸、埃塞俄比亞、畿內亞比紹、貝寧、塞內加爾、乍得、馬里、多哥、毛里塔尼亞、喀麥隆、尼日爾、塞拉利昂、加納、中非、尼日利亞、肯雅、剛果民主共和國、畿內亞、甘比亞、蘇丹、布基納法索同烏干達。全球活動範圍大約係3,880,000平方千米，保護狀況係「無危」。

非洲褐鶇鶥嘅平均體重大概係63.2克，棲息地包括亞熱帶同熱帶嘅（低地）濕潤疏灌木叢、旱林、耕地、乾草原、鄉村花園同埋乾燥嘅熱帶草原。

## 參考

**
南崗村

**南崗村**可以係：
*南崗村 (黃埔)：喺廣州黃埔區。
*南崗村 (白雲)：喺廣州白雲區。
*南崗村 (增城)：喺增城。
貝尼多爾姆

**貝尼多爾姆**（西班牙文：**Benidorm**）係西班牙華倫西亞自治區一座城，住7萬人。
南崗村 (黃埔)

**南崗村**（）係中國廣東廣州一地名，喺黃埔區，西靠夏園；南靠東江；東同北靠增城沙村同新壙。而家屬廣州經濟技術開發區一部份。

個村因為舊時南邊有黑石崗仔，似人噉而嗌成「山大人崗」，最後形成咗「南崗」個名。佢亦係前番禺縣鹿步司（今日嘅黃埔區）最大一姓氏村。入面主要住嘅係鍾氏同秦氏啲人，雖然秦氏住嘅人多過鍾氏，但分散咗喺南崗廿幾個村入面。

## 攷
* 南崗村史

類:廣州地理
類:黃埔區
類:廣州經濟技術開發區
泰勒級數

**泰勒級數**（又叫**泰勒展開式**，英文係**Taylor Series**）係將光滑函數展開為多項式嘅方法。其中一個好處係，容易做微積分。

## 定義
f(x) 喺參考點 x=a 嘅泰勒展開式：
:f(x)={\sum_{n=0}^\infin}{f^{(n)}(a) \over n! } (x-a)^n
= f(a) + f'(a) (x-a) + {f*(a) \over 2!} (x-a)^2 + {f^{(3)}(a) \over 3!} (x-a)^3 + ...
</math>
當 <math>a=0</math> 嗰陣，又叫[[麥克勞林級數]]。

==例子==
*<math>e^x = {\sum_{n=0}^\infin} {x^n \over n! }
 = 1 + x + {x^2\over 2!} + {x^3\over 3!} + {x^4\over 4!} + ... </math>
*<math>\cos(x)={\sum_{n=0}^\infin} (-1)^n { x^{2n}\over (2n)!}
= 1 - {x^2 \over 2!} + {x^4 \over 4! } - {x^6 \over 6! } + ... </math>
*<math>\sin(x)={\sum_{n=0}^\infin} (-1)^n { x^{2n+1}\over (2n+1)!}
= x - {x^3\over 3! } + {x^5\over 5! } - {x^7\over 7! } + ... </math>

==證明==
假設一個函數可以寫做無限項嘅多項式：
:<math> f(x) = a_0 + a_1 x + a_2 x^2 + a_3 x^3 + ... + a_n x^n + ... </math>
:<math> f(0) = 0!\ a_0 </math>
將函數微分1階：
:<math> f'(x) = 1\ a_1 + 2\ a_2\ x + 3\ a_3\ x^2 + 4\ a_4\ x^3 + ... + n\ a_n\ x^{n-1} + ... </math>
:<math> f'(0) = 1!\ a_1</math>
2階微分：
:<math> f*(x) = ( 2\times 1)\ a_2 + (3\times 2)\ a_3\ x + (4\times 3)\ a_4\ x^2 + (5\times 4)\ a_5\ x^3 + ... + [n\times (n-1)]\ a_n\ x^{n-2} + ... 
: f''(0) = 2!\ a_2 
3階微分：
: f^{(3)}(x) = P^3_3\ a_3\ + P^4_3\ a_4\ x + P^5_3\ a_5\ x^2 + P^6_3\ a_6\ x^3 + ... + P^n_3\ a_n\ x^{n-3} + ... 
: f^{(3)}(0) = 3!\ a_3 
k階微分：
: f^{(k)}(x) = P^k_k\ a_k\ + P^{k+1}_k\ a_{k+1}\ x + P^{k+2}_k\ a_{k+2}\ x^2 + P^{k+3}_k\ a_{k+3}\ x^3 + ... + P^n_k\ a_n\ x^{n-k} + ... 
: f^{(k)}(0) = k!\ a_k 
n階微分：
: f^{(n)}(x) = P^n_n\ a_n + P^{n+1}_n\ a_{n+1}\ x  + ... 
: f^{(n)}(0) = n!\ a_n 
所以原函數 f(x) 每項嘅係數可以寫做：
: a_k = {f^{(k)}(0)\over k!}\ ,\ (k=0,1,2,...,n,n+1,...)
再配返每項嘅變數可以寫做：
: a_k\ x^k = {f^{(k)}(0)\over k!}x^k\ ,\ (k=0,1,2,...,n,n+1,...)
所以原函數可以寫做：
: f(x) = {\sum_{k=0}^\infin} a_k\ x^k = {\sum_{k=0}^\infin} {f^{(k)}(0)\over k!}x^k (麥克勞林級數)
另外，令 g(x) 係 f(x) 向右平移 a 個單位：
: g(x) = f(x-a) = {\sum_{k=0}^\infin} a_k\ (x-a)^k = {\sum_{k=0}^\infin} {f^{(k)}(a)\over k!}(x-a)^k (泰勒級數)
弓洲

**弓洲**（英文：**Kung Chau**）係香港新界大灘海一個島，喺塔門西面，由大埔區管，島上面有個「獅子滾球」嘅自然奇觀。
頭顱洲

**頭顱洲**（英文：**Tau Lo Chau**）係香港新界大嶼山西南面索罟群島一個島，係香港最南面嘅島，比蒲台島還南7º，喺大鴉洲東南面，由離島區管，島上面無人住。
蜆排

**蜆排**（英文：**Hin Pai**）係香港新界海下灣一個島，喺銀洲同磨洲北面，由大埔區管，島上面無人住。
樂意山

**樂意山**（英文：**Lok Yee Shan**），土名**鱷魚山**（英文：**Crocodile Hill**或者**Ngok Yue Shan**）係香港九龍觀塘區一座山，喺牛頭角北面，海拔約100米，主要嘅路係功樂道，再北少少係樂華邨。
鳳凰徑

**鳳凰徑**（英文：**Lantau Trail**）係香港一條遠足徑，有70公里長，橫跨大嶼山東面到西面，中間經過香港第二高山鳳凰山。
松林炮台

**松林炮台**（）又叫**松林廢堡**，係香港一個唔再用嘅炮台遺跡，喺香港島龍虎山克頓道，龍虎山郊野公園入面。喺2009年12月18號被評為香港二級歷史建築。
真君廟

**真君廟**（）係香港唯一供奉真君大帝嘅廟，喺新界青衣島，近住青衣鄉事會路同楓樹窩路交界。
關公忠義亭

**關公忠義亭**（）係香港唯一用亭嘅形狀去起嘅關帝廟，喺新界長洲東南面，1973年起好，週圍種咗好多櫻花樹。
馬灣公園

**馬灣公園**（）係香港一個主題公園，喺新界馬灣南面，2007年開張，公園東面係挪亞方舟主題建築。
青荔橋

**青荔橋**（）又叫**藍巴勒海峽橋**（），係香港新界葵青區一條鐵路橋，橫跨青衣島東北岸同葵涌，畀港鐵同列車用。
石壁 (香港)

**石壁**（英文：**Shek Pik**）係香港新界大嶼山一笪地方，喺大嶼山西南部，羗山嘅東南，1960年代起咗個石壁水塘，附近重有石壁監獄同石壁石刻。
第6屆捷克總統選舉

**第6屆捷克總統選舉**響2018年1月12到13號舉行，如果冇人攞到過半數選票贏出，就要響1月26到27號舉行第二輪投票。

## 背景
捷克總統係象徵式元首，行政權力有限，但有權任命部分重要官員，響政府組成上有一定影響力。

## 選舉人
### 澤曼
現任總統，立場親俄反對移民。

### 德拉霍什
前捷克科學院院長，立場親歐。

## 結果
### 第一輪投票
第一輪投票投票率係六十一點八八。

排第一係澤曼攞到最多百分之三十八點六嘅選票，但係過唔到半數選票；排第二係德拉霍什攞到百分之廿六點六嘅選票。

### 第二輪投票
第二輪投票結果由親俄嘅現任總統澤曼贏出。

## 後續
### 第一輪投票
澤曼祝賀德拉霍什，又話準備好同佢響投票前進行公開辯論。

## 攷

06
類:2018年選舉
第7屆臺北市市長選舉

**第7屆臺北市市長選舉**響2018年11月24號舉行。

## 背景

## 選舉人
### 中國國民黨
#### 蔣萬安
2018年1月18號，蔣萬安同國民黨主席吳敦義講明唔會選臺北市長。有國民黨人士話，高層對佢呢嗰決定覺得好怪，因為黨入面高層一直對蔣萬安有好高期望。不過亦有藍營人士認為，蔣萬安唔參選台北市長係正確選擇，避免重蹈連勝文響上屆臺北市市長選輸咗嘅覆轍。

### 民主進步黨

## 攷

*2018年中華民國直轄市長同縣市長選舉

07
類:2018年臺灣選舉
塘福

**塘福**（英文：**Tong Fuk**）係香港新界大嶼山一笪地方，喺大嶼山南部，石壁嘅東面，附近有塘福懲教所同塘福泳灘。
大潭

**大潭**（英文：**Tai Tam**）係香港香港島一笪地方，喺南區東南部，赤柱嘅東面，石澳嘅西面，19世紀起咗個大潭水塘，好多地方都係大潭郊野公園範圍。
閃靈

《**閃靈**》（***The Shining***）係一部1980年嘅恐怖電影，由史丹利寇比力克執導，改編史提芬京嘅1977年英文同名小說《鬼店》。主演係積尼高遜、舍莉杜華、、。

續集係《安眠醫生》，改編史提芬京嘅2013年同名小說《》，套戲喺2019年上畫。

## 演員
* 積尼高遜 飾演 
* 舍莉杜華 飾演 
*  飾演 
*  飾演 
*  飾演 Stuart Ullman
*  飾演 Delbert Grady
*  飾演 Lloyd
*  飾演 Doctor
*  飾演 Larry Durkin
* Lia Beldam 飾演 浴缸裏面嘅後生女人
* Billie Gibson 飾演 浴缸裏面嘅老女人
*  飾演 Bill Watson
* Lisa同Louise Burns 飾演 the Grady "twins"

## 出面網頁

* 
* 
* 
* 
* 
* 
* 
*
QR

**QR**或**qr**或**Qr**或**qR**可以係：
* QR分解
* 反應商，符號係**Q<sub>r</sub>**。
* 日產QR引擎
* 卡塔爾航空嘅IATA代碼
* QR碼
* 文化放送：日本一電視台，當地簡稱做**JOQR-TV**或**QR**。
* 昆士蘭鐵路：澳洲一火車企業，出自英文「**Q**ueensland **R**ail」嘅縮寫。
2018年埃及總統選舉

**第13屆埃及總統選舉**響2018年3月26到28號舉行，如果冇人攞到過半數選票贏出，就要響四月尾舉行第二輪投票。

## 背景
2013年，塞西發動軍事政變，將前總統穆爾西趕落台，第二年重新舉行大選，但係禁止穆爾西所屬嘅穆斯林兄弟會嘅成員參選，最後塞西響大選入面攞到九成以上選票贏出，外界預料塞西會輕鬆連任。

2018年3月26號，響反對派號召杯葛選舉下，今次大選投票率成為關注焦點，當局希望藉住高投票率增加塞西贏出嘅代表性。

## 選舉人
### 塞西
2018年1月19號，塞西透過電視公布參選總統消息，又講自己任內嘅政績，包括經濟有初期復蘇，佢承諾三月嘅總統選舉係會自由同透明，所有人都有公平參選嘅機會。

### 安南
2018年1月20號，武裝部隊前參謀長安南響個人社交網站宣布參選，強調要從錯誤嘅政策入面將埃及拯救出來，佢又呼籲民間同軍方所有機構要響大選入面保持中立。

### 明日黨
塞西嘅唯一對手係明日黨話事人穆薩，但係冇咩人識。

## 分析
### 選前
埃及過去幾年政局持續動盪，經濟唔掂，有選民認為同美國結盟嘅塞西可以穩定國家，相信塞西可以順利贏到第二個四年任期，雖然塞西早前講明冇諗住響下屆選舉再逐競連任，但有關注組織質疑塞西可能會運用影響力推動修憲，放寬憲法入面嘅總統任期限制。

## 參考資料

13
類:2018年選舉
小丑回魂 (2017年電影)

《**小丑回魂**》（***It***，或者叫***It: Chapter One***）係一部2017年嘅美國超自然恐怖電影，由Andy Muschietti執導，改編史提芬京嘅1986年英文同名小說《**》。主演係Jaeden Lieberher、標斯卡斯格。

## 演員
* Jaeden Lieberher 飾 William "Bill" Denbrough
* 標斯卡斯格 飾 It／跳舞小丑Pennywise
* Wyatt Oleff 飾 Stanley "Stan" Uris
* Jeremy Ray Taylor 飾 Benjamin "Ben" Hanscom
* Sophia Lillis 飾 Beverly "Bev" Marsh
* Finn Wolfhard 飾 Richard "Richie" Tozier
* Jack Dylan Grazer 飾 Edward "Eddie" Kaspbrak
大開眼戒

《**大開眼戒**》（***Eyes Wide Shut***）係一部1999年嘅色情電影，由史丹利寇比力克執導、監製，改編嘅1926年中篇小說《**》。主演係湯告魯斯、妮歌潔曼。

寇比力克喺畀華納兄弟睇佢最後剪接版嘅六日後就過身。

## 演員
* 湯告魯斯 飾 醫生William "Bill" Harford
* 妮歌潔曼 飾 Alice Harford
* 薛尼波勒 飾 Victor Ziegler
奧林匹克國家公園

**奧林匹克國家公園**係美國一個國家公園，喺華盛頓州西北部，1938年成立，面積有3,733.8平方公里。
紅木國家公園

**紅木國家公園**係美國一個國家公園，喺加利福尼亞州北部，1969年成立，面積有560平方公里。
大沼澤地國家公園

**大沼澤地國家公園**係美國一個國家公園，喺佛羅里達州南部，1934年成立，面積有6,104.84平方公里。
大煙山國家公園

**大煙山國家公園**係美國一個國家公園，喺田納西州同北卡羅萊納州，1940年成立，面積有2,114.15平方公里。
布萊斯峽谷國家公園

**布萊斯峽谷國家公園**係美國一個國家公園，喺猶他州西南部，1928年成立，面積有145.02平方公里。
華爾街 (搞清楚)

**[[華爾街]]**通常指美國紐約一條街，重可以係：
*華爾街日報
*華爾街 (1987年電影)
梅薩維德國家公園

**梅薩維德國家公園**係美國一個國家公園，喺哥羅拉度州西南部，1906年成立，面積有212.40平方公里。
查科文化國家歷史公園

**查科文化國家歷史公園**係美國一個國家公園，喺新墨西哥州西北部，1980年成立，面積有138平方公里。
黃埔區紅十字會醫院

，簡稱**黃埔區紅會醫院**、**黃埔區紅會**、**黃埔紅會**，係中國廣東廣州地區有醫療同康復喺埋一齊嘅一甲醫院，1953年成立，位置喺黃埔區南崗黃埔東路3762號（107國道嘅K2388+630標記位）。

佢亦係黃埔區第一間搞醫養結合嘅大型醫療機構。

## 史
呢間嘢喺1953年成立，初期喺郊區南基村南石市入面搞，期間嗌成**蘿崗第一聯合診所**。三年後，由於南基一分為二變成南灣同南崗，喺南崗墟嘅私人診所加開咗個**南崗聯合診所**出嚟，但嗰時係蘿崗醫院屬下直到1958年8月改名做**南崗衛生院**為止。所屬單位亦改成蘿崗人民公社衛生院。1968年同南崗各生產大隊搞合作醫療。改革開放之後，由於間診所仔唔符合嗰時嘅醫療發展規劃而開始轉型，重喺1988年5月13號改名做**黃埔區紅十字會醫院**重按區級人民醫院嘅模式嚟搞。佢先喺1991～1998年間拆咗好多周邊廢舊廠房，喺1995～1996年間升級做一甲醫院。

2017年3月同龍頭山壽星院正式簽訂「醫養融合」協議，重喺同年8月2號正式喺龍頭山附近搞老年病院區。

## 攷

## 出面網頁
* 

類:廣州醫院
類:黃埔區
類:廣州經濟技術開發區
花樣中年

《**花樣中年**》（），係香港無綫電視一套電視劇，喺2003年12月22號到2004年1月16號逢禮拜一到五21:30-22:30喺翡翠台首播，長20集，由方中信、佘詩曼、錢嘉樂、蔣志光、向海嵐、陳凱怡主演，監製羅永賢。

類:2003年無綫電視劇集
類:2004年無綫電視劇集
絕代雙驕

《**絕代雙驕**》（），係香港無綫電視一套電視劇，喺1988年6月13號到7月8號逢禮拜一到五20:50-21:50喺翡翠台首播，長20集，由梁朝偉、吳岱融、謝寧、黎美嫻、劉美娟、關禮傑、陳美琪、苗僑偉、戚美珍、黃允材、岳華、楊澤霖主演，監製伍潤泉。

爾套劇係改編自古龍忌如同名武俠小記，講一對自少失散忌孖生兄弟忌故事。

類:1988年無綫電視劇集